स्नैपड्रैगन 860 प्रोसेसर के साथ Xiaomi Pad5आज होगा लॉन्च, जानिए धांसू फीचर्स और इवेंट की पूरी डिटेल्स - India News\nHomeScience & Technologyस्नैपड्रैगन 860 प्रोसेसर के साथ Xiaomi Pad5आज होगा लॉन्च, जानिए...\nस्नैपड्रैगन 860 प्रोसेसर के साथ Xiaomi Pad5आज होगा लॉन्च, जानिए धांसू फीचर्स और इवेंट की पूरी डिटेल्स\nकंपनी भारत में इस टैब के ग्लोबल वेरिएंट की एंट्री करा सकती है। इसमें 1600x2560 पिक्सल रेजॉलूशन के साथ 11 इंच का WQHD+ ट्रू टोन डिस्प्ले दिया गया है।\nस्नैपड्रैगन 860 प्रोसेसर के साथ Xiaomi Pad5आज होगा लॉन्च\nXiaomi Pad5: यदि आपको भी शाओमी के प्रोडक्ट्स बहुत पसंद है आपके लिए बहुत अच्छा होने वाला है। क्योकि आज यानि 27 अप्रैल को शाओमी का ग्रैंड इवेंट होने जा रहा है। जिसमे कंपनी अपने कई प्रोडक्ट्स को लॉन्च करने वाली है। आपको बता दे कंपनी आज भारत में तीन नए प्रोडक्ट- Xiaomi 12 Pro 5G स्मार्टफोन, Xiaomi Pad5टैबलेट और Xiaomi Smart TV 5A सीरीज लॉन्च करने वाली है। इवेंट आज 12 बजे शुरू हो गया है। यह लॉन्च इवेंट भी वर्चुअली आयोजित किया जाएगा और पूरे सम्मेलन को सभी के लिए ऑनलाइन लाइव स्ट्रीम किया जाने वाला है। इसे आप कंपनी के ऑफिशियल ट्विटर हैंडल और यूट्यूब चैनल पर लाइव देखा जा सकेगा।\nयह भी पढ़ें :- Xiaomi 12 Pro की आज होगी भारत में एंट्री, जानिए इवेंट की डिटेल्स\nXiaomi Pad5के फीचर और स्पेसिफिकेशन\nकंपनी भारत में इस टैब के ग्लोबल वेरिएंट की एंट्री करा सकती है। इसमें 1600×2560 पिक्सल रेजॉलूशन के साथ 11 इंच का WQHD+ ट्रू टोन डिस्प्ले दिया गया है। यह डिस्प्ले 120Hz के रिफ्रेश रेट और 16:10 के आस्पेक्ट रेशियो के साथ आएगा। टैब में मिलने वाला यह डिस्प्ले डॉल्बी विजन और HDR10 सपोर्ट के साथ आता है।\nफेस अनलॉक फीचर वाले इस टैब में कंपनी 6जीबी की LPDDR4x रैम और 256जीबी तक का UFS 3.1 स्टोरेज देने वाली है। टैब के रियर में एलईडी फ्लैश के साथ 13 मेगापिक्सल और फ्रंट में 8 मेगापिक्सल का कैमरा दिया गया है। टैब ऐंड्रॉयड 11 पर बेस्ड MIUI 12.5 पर काम करता है और इसमें स्नैपड्रैगन 860 प्रोसेसर लगा है।\nXiaomi 12 Pro 5G sale\nशाओमी 12 प्रो 5G\nशाओमी 12 प्रो 5G कीमत\nशाओमी 12 प्रो 5G फीचर\nशाओमी 12 प्रो 5G लॉन्च\nशाओमी स्मार्ट टीवी 5A\nPrevious articleAlia Bhatt ग्लोबल स्टार की लिस्ट में हुई शामिल, इस एक्ट्रेस को पीछे छोड़ जीता ये खिताब!\nNext articleभ्रष्टाचार के एक मामले में Aung San Suu Kyi को पांच साल जेल\nFlipkart Deal में आज 17 मई को 19 हज़ार वाला फ़ोन खरीदें 14,990 में\nVivo T2 5G की लॉन्च डेट कन्फर्म, जानिए इसके कुछ खास फीचर्स\nCrossbeats Orbit Infiniti Smartwatch में मिल रहा है ब्लूटूथ कॉलिंग के साथ 15-दिनों का बैटरी बैकअप, जानिए कीमत\nMoto G52j 5G के लॉन्च से पहले सामने आए फीचर्स, मिलेगा 50 मेगापिक्सल का कैमरा\nRealme Narzo 50 5G Series कल होगी लॉन्च, मिलेंगे ये जबरदस्त फीचर्स\nJakhar Tweet On Ambika Soni: जाखड़ ने ट्वीट के जरिए फोड़ा...\nApply Online For Bank Of Maharashtra Posts बैंक आफ महाराष्ट मेंं...\nRecruitment Of 32000 Teachers in Rajasthan राजस्थान में 32000 शिक्षकों की...


मार्च तक आएगा 'The Great Indian IPO', DRHP इसी हफ्ते: LIC IPO पर बोले दीपम सेक्रेटरी - India Today Budget Roundtable LIC IPO to come in March and DRHP to be submitted this Week tutd - AajTak\nIndia Today Budget Roundtable: इस कार्यक्रम में फाइनेंस मिनिस्ट्री से जुड़े कई सीनियर अधिकारियों ने हिस्सा लिया और बजट को लेकर अपनी बात रखी. उन्होंने बजट 2022 का पूरा विजन भी पेश किया.\nIndia Today Budget Roundtable\n(अपडेटेड 07 फरवरी 2022, 7:35 PM IST)\nसरकार ने इनकम ट्रांसफर कियाः सोमनाथन\n80 करोड़ लोगों को दिया जा रहा है फ्री राशन\nडिपार्टमेंट ऑफ इन्वेस्टमेंट एंड पब्लिक एसेट मैनेजमेंट (DIPAM) के सेक्रेटरी तुहिन कांत पांडेय ने सोमवार को कहा कि LIC का IPO इस साल मार्च तक आएगा. आजतक के सहयोगी चैनल इंडिया टुडे के Budget Roundtable कार्यक्रम में उन्होंने बताया कि इस IPO के लिए सेबी के पास डीआरएचपी इसी सप्ताह फाइल होने वाली है. इससे पहले उन्होंने बताया था कि एलआईसी आईपीओ (LIC IPO) में पॉलिसीहोल्डर्स को इश्यू प्राइस पर डिस्काउंट दिया जा सकता है.\nबजट 2022 में डिजिटल एसेट्स से होने वाली इनकम पर टैक्स लगाए जाने को लेकर रेवेन्यू सेक्रेटरी तरुण बजाज ने इस कार्यक्रम में कहा कि क्रिप्टोकरेंसी हमेशा से टैक्सेबल रही है. उन्होंने कहा, ''हमने सिर्फ यह क्लियर किया है कि कितना टैक्स वसूला जाएगा. हमें क्रिप्टोकरेंसीज में कोई इकोनॉमिक वैल्यू नहीं दिखती. जहां तक अंडरलाइंग टेक्नोलॉजी की बात है, यह तो रिजर्व बैंक की डिजिटल करेंसी के साथ भी है.''\nहमने इनकम ट्रांसफर किया\nफाइनेंस सेक्रेटरी टीवी सोमनाथन ने कहा कि केंद्र सरकार ने कैश नहीं, बल्कि इनकम ट्रांसफर किया. अभी करीब 80 करोड़ लोगों को फ्री राशन दिया जा रहा है. यह इनकम ट्रांसफर है. अगर 1 रुपये का इनकम ट्रांसफर होता है तो इससे जीडीपी को 0.90 से 0.99 रुपये मिलते हैं.\nमनरेगा को लेकर उन्होंने कहा कि यह प्रोग्राम एसेट क्रिएट नहीं करता. यह सीजन एम्पलॉयमेंट देता है. यह एक तरह का राहत उपाय है और इसी जरूरत तब होती है, जब इकोनॉमी के साथ दिक्कतें होती हैं. अभी ऐसी स्थिति नहीं है तो ऐसे प्रोग्राम की बहुत ज्यादा जरूरत नहीं है.\nबजट पर पेश किया विजन\nवित्त मंत्री निर्मला सीतारमण ने एक फरवरी, 2022 को फाइनेंस ईयर 2022-23 का केंद्रीय बजट (Budget 2022) पेश किया. इस बजट में उन्होंने कैपेक्स में 35.4 फीसदी का इजाफे का ऐलान किया. उन्होंने 2022-23 के लिए 7.5 लाख करोड़ रुपये के कैपेक्स का प्रस्ताव रखा. बजट तैयार करने में इन तीनों अधिकारियों की अहम भूमिका रही.


23 मार्च शहीदी दिवस क्यों मनाया जाता है? Why March 23rd is the martyrdom day celebrated? - LS Home Tech\nHome जानकारी सामान्य ज्ञान 23 मार्च शहीदी दिवस क्यों मनाया जाता है? Why March 23rd is the martyrdom day celebrated?\n23 मार्च शहीदी दिवस क्यों मनाया जाता है? Why March 23rd is the martyrdom day celebrated?\nLee.Sharma/Sunil March 20, 2019 जानकारी, सामान्य ज्ञान,\nजब भी शहीदों का जिक्र आता है हमे सबसे पहले ये याद आता है "सरफ़रोशी की तमन्ना अब हमारे दिल में है, देखना है ज़ोर कितना बाज़ु-ए-कातिल में है" आज सरदार भगत सिंह, सुखदेव और राजगुरु जी हमारे बीच नहीं हैं, लेकिन हमारे दिलों में वो आज भी जिन्दा हैं और सदैव रहेंगे। जिस क्रांति की वजह से उन लोगों ने अपनी कुर्बानी दी थी उनके बलिदान को हमे कभी भी नहीं भूलना चाहिए।\n23 मार्च को पुरे भारतवर्ष में शहीदों की याद में शहीदी दिवस/Shaheedi Diwas मनाया जाता है। शहीदी दिवस मनाने का उद्देश्य, हमारे देश के लिए अपने प्राणों की कुर्बानी देने वाले वीरों को श्रद्धांजलि देना है। इसी दिन ये 23 मार्च 1931 को ही भारत के सबसे क्रान्तिकारी देशभक्त सरदार भगत सिंह, सुखदेव और राजगुरु जी को अंग्रेजों द्वारा समय से एक दिन पहले फांसी पर चढ़ाया गया था। इन्ही वीरों को नमन और श्रद्धांजलि अर्पित करने के लिए ही शहीदी दिवस मनाया जाता है।\nआइये जाने कहाँ से शुरुआत हुई थी इस क्रांति की।\n1928 में जब साइमन-कमीशन/Simon Commission भारत आया। उस वक़्त लाला लाजपत राय कांग्रेस पार्टी के अध्यक्ष थे, और उन्होंने साइमन कमीशन का हमारे देश में आने पर भारी विरोध किया था। लाला लाजपत राय जी लाहौर में साइमन कमीशन के विरोध में एक रैली को संबोधित कर रहे थे। तब अंग्रेज सरकार ने उस रैली पर लाठी चार्ज करा दिया। इस लाठी चार्ज के दौरान लाला लाजपत राय को गंभीर और ज्यादा चोटें आयीं थी। इस घटना के करीब3हफ्ते बाद ही लाला जी का देहांत हो गया था। तब लाला लाजपत राय जी ने अंग्रेजों से कहा था कि "मेरे शरीर पर पड़ी एक-एक लाठी ब्रिटिश सरकार के ताबूत में एक-एक कील का काम करेगी" और उनकी ये बात भी सही साबित भी हुई, लाला लाजपत राय जी के स्वर्ग सिधारने के बाद पूरे देश में आक्रोश फूट पड़ा, और एक नयी क्रांति का जन्म हुआ। जीसके कारण चंद्रशेखर आज़ाद, भगतसिंह, राजगुरु, सुखदेव व अन्य क्रांतिकारियों ने आक्रोशित होकर लाला लाजपत राय जी की मौत का बदला लेने का निर्णय लिया।\nलाला लाजपत राय जी की मृत्यु के करीब एक महीने बाद 17 दिसम्बर 1928 को सरदार भगत सिंह ने ब्रिटिश/अंग्रेज पुलिस अफसर सांडर्स को गोली मारकर उसकी हत्या कर दी। उसके बाद से ही ब्रिटिश सरकार, सरदार भगत सिंह और चंद्रशेखर आजाद जैसे उनके और साथियों के गुस्से को भांप गयी थी। इसके बाद उन्होंने इन लोगों को पकड़ने की कार्यवाही तेज करदी थी। कुछ महीने बाद ही 8 अप्रैल 1929 को चंद्रशेखर आजाद के नेतृत्व में भगत सिंह ने "सेंट्रल असेम्बली" में बम फेंका। दुर्भाग्यवश उस वक़्त भगत सिंह और बटुकेश्वर दत्त को पकड़ लिया गया और उन्हें आजीवन कारावास की सजा सुनाई गयी। जेल हिरासत में रहते हुए भगत सिंह पर अंग्रेजों ने "लाहौर षड्यंत्र" का केस भी चलाया। इसी बीच चंद्रशेखर आजाद के सबसे विश्वासपात्र क्रांतिकारी मित्र "राजगुरु" को भी गिरफ्तार कर लिया गया। कुछ दिन इन पर अदालत में मुकदमा चला और अदालत में भगतसिंह, सुखदेव और राजगुरु को फांसी की सजा सुनाई गयी।\nअंग्रेजों ने तीनों को एक दिन पहले दी फांसी।\nभारत के इन तीन वीर सपूतों के लिए 24 मार्च 1931 को फांसी दें का दिन मुकर्रर किया था, लेकिन ब्रिटिश सरकार को डर भी था कि भारत की जनता इन सबके विरोध में ना उतर आये इसलिए उन्होंने एक दिन पहले ही 23 मार्च 1931 को सांय के करीब7बजे भगतसिंह, सुखदेव और राजगुरु को फांसी पर चढ़ा दिया। शहादत के बाद इन वीरों के शव को इनके परिवार के लोगों को नहीं सौंपा गया और रात में ही इन सबका अंतिम संस्कार ब्रिटिश अधिकारीयों की मौजूदगी में सतलुज नदी के किनारे पर कर दिया गया।\nऐसा बताया जाता है की इन तीनों वीरों सरदार भगत सिंह, सुखदेव और राजगुरु ने हँसते-हँसते फांसी के फंदे को चूम लिया। इन सभी को उम्मीद थी कि इनके बलिदान से देश की जनता में क्रांति की ज्वाला भड़केगी और भारत की जनता एक दिन ब्रिटिश सरकार को जड़ उखाड़ फेंकेगी। ठीक ऐसा हुआ भी, भगत सिंह, सुखदेव और राजगुरु को फांसी देने के बाद जनता का आक्रोश बहुत भड़क गया। पूरे देश में आजादी के लिए आंदोलन और तेज हो गये और एक बड़ी क्रांति का हमारे देश में उदय हुआ। आख़िरकार इन शहीदों की शहादत रंग लाइ भी हमारा देश भारत 15 अगस्त 1947 को अंग्रेजी शासन से मुक्त हो गया, लेकिन तब इस स्वतंत्र भारत को देखने के लिए वो वीर सपूत इस जहाँ में नहीं थे। इसके बाद नवनिर्मित भारत सरकार ने उनके बलिदान दिवस 23 मार्च को शहीदी दिवस के रूप में मानाने का फरमान जारी किया। आप सभी से निवेदन है कि 23 मार्च को यानि शहीदी दिवस के दिन थोड़ी देर के लिए भारत के वीर क्रांतिकारियों को एक बार जरूर याद करें।\nदोस्तों अगर आपको हमारे द्वारा दी गई जानकरी अच्छी लगी तो इस आर्टिकल को ज्यादा से ज्यादा लोगो तक Share करे तथा इस आर्टिकल संबंधी अगर किसी का कोई भी सुझाव या सवाल है तो वो हमें जरूर लिखें। हमारी नई पोस्ट पढ़ने के लिए हमे सब्सक्राइब भी करें।\nBy Lee.Sharma/Sunil at March 20, 2019


सीतापुर में सोनभद्र जैसा जमीनी विवाद, शख्स ने अपने ही छोटे भाई के परिवार पर किया हमला - Sitapur uttar pradesh sonbhadra land dispute cm yogi adityanath - AajTak\nसीतापुर में सोनभद्र जैसा जमीनी विवाद, शख्स ने अपने ही छोटे भाई के परिवार पर किया हमला\nउत्तर प्रदेश में जमीनी विवाद को लेकर एक दबंग ने अपने पांच बेटों के साथ मिलकर अपने छोटे भाई की पत्नी, बेटी और बेटे समेत बेटी के 8 साल के मासूम बेटे पर कहर बरपा दिया.\nसीतापुर जिले में जमीनी विवाद\nसीतापुर, 23 जुलाई 2019, अपडेटेड 09:01 IST\nजमीनी विवाद के चलते सोनभद्र में हुए नरसंहार के बाद भी उत्तर प्रदेश की पुलिस आंख बंद किए बैठी है. जमीनी विवाद में पुलिस की घोर लापरवाही का एक मामला अब सीतापुर जिले में भी देखने को मिला है. जहां पर 22 बीघा जमीन को कब्जाने के लिए सगे ताऊ ने अपनी भतीजी, भतीजे और बहू समेत एक मासूम पर लाठी-डंडों और धारदार हथियार से हमला कर घायल कर दिया.\nमामला सीतापुर जिले के तंबौर थाना क्षेत्र के चन्दी भानपुर गांव का है. जहां पर एक दबंग ने अपने पांच बेटों के साथ मिलकर अपने छोटे भाई की पत्नी, बेटी और बेटे समेत बेटी के 8 साल के मासूम बेटे पर 21 जून की रात कहर बरपा दिया. इतना ही नहीं दबंग ताऊ और उसके बेटे अपनी ही घर की बेटी को खेत मे उठाकर ले गए. जहां पर उसके कपड़े तक फाड़ डाले. इस मामले में पीड़िता मंजू शुक्ला ने बताया कि 22 बीघा जमीन पर कब्जा किए हुए ताऊ रात के अंधेरे में हथियारों से लैस होकर घर मे घुस आए और सभी को लाठी-डंडों से पीटना शुरू कर दिया.\nवारदात में दबंग ताऊ के परिवार के लोग पीड़िता को खेत मे उठाकर ले गए. जहां पर उसके कपड़े तक फाड़ डाले और पीड़िता के सिर पर धारदार हथियार से वार कर घायल कर दिया. इस हमले में पीड़िता मंजू और उसके आठ साल के बेटे को गंभीर चोटें आई. जिसके बाद दोनों को अस्पताल में भर्ती कराया गया.\nमहिला हेल्प लाइन पर शिकायत\nघटना की जानकारी पीड़िता की मां के जरिए 22 जून को पुलिस दी गई, लेकिन पुलिस ने मुकदमा दर्ज करने की जहमत नहीं उठाई. आखिर में पीड़िता ने महिला हेल्प लाइन पर अपनी शिकायत की और 10 दिनों तक चले प्रयास के बाद तंबौर पुलिस ने आरोपियों पर आईपीसी की धारा 147, 452, 354, 323, 308 और 380 के तहत मुकदमा दर्ज कर लिया लेकिन एक महीना बीत जाने के बाद भी अब तक किसी आरोपी की गिरफ्तारी नहीं हो सकी है. पीड़ित परिवार कई बार एसपी सीतापुर से भी न्याय की गुहार लगा चुका है लेकिन इस परिवार को निराशा और आश्वासन ही हाथ लगा है.\nवहीं पीड़िता की माने तो दबंगो ने खेत के साथ-साथ अब उसके घर पर भी कब्जा कर लिया है और घर में रखे समान को भी बर्बाद कर रहे है. दूसरी तरफ तंबौर थाना क्षेत्र में जमीन पर कब्जा करने को लेकर हुई बर्बरता की भनक जब मीडिया को लगी तो पुलिस अधिकारी भी हरकत में आ गए. एक महीने से मामले में कोताही बरत रहे पुलिस के अधिकारी मामले में आरोपियों की शीघ्र गिरफ्तारी किए जाने की बात कह रहे हैं. अपर पुलिस अधीक्षक महेंद्र प्रताप सिंह का कहना है कि आरोपियों पर जल्द कार्रवाई की जाएगी.


क्या आप सेना में हैं और अपने करों को करने के लिए तैयार हो रहे हैं? सुनिश्चित करें कि आप जानते हैं कि मुफ्त में फ़ाइल कैसे करें ०८ अप्रैल २०२०\nक्या आप सेना में हैं और अपने करों को करने के लिए तैयार हो रहे हैं? सुनिश्चित करें कि आप जानते हैं कि मुफ्त में फ़ाइल कैसे करें\nकर का मौसम वर्ष का एक चिंताजनक समय हो सकता है, लेकिन यह नहीं होना चाहिए कि क्या आपको पता है कि मदद के लिए कहां मुड़ना है। यह सेवाधारियों के लिए अपने रिफंड के एक हिस्से का उपयोग करके अपनी बचत का निर्माण करने का एक बड़ा अवसर है। Servicemembers को पता होना चाहिए कि कर मुक्त सेवाओं के लिए उनके पास उपलब्ध संसाधन हैं। इन मुफ्त सेवाओं का लाभ उठाएं और हमारे गाइड के साथ अपनी आपातकालीन बचत को किक-स्टार्ट करें।\nसर्विसमेम्बर्स के लिए नि: शुल्क कर तैयारी सेवाएं\nमुफ्त में अपने करों को फाइल करने के लिए सर्विससेम्बर्स के लिए कई विकल्प हैं, जिसमें मुफ्त कर तैयारी सॉफ़्टवेयर शामिल हैं जिनका उपयोग आप अपने स्वयं के करों को तैयार करने और ऑनलाइन फाइल करने के लिए कर सकते हैं और साथ ही आधार पर मुफ्त कर तैयारी सहायता भी कर सकते हैं।\nरक्षा विभाग का मिलिट्री वनसोर्स मिलटैक्स कार्यक्रम\nमिलटैक्स एक नि: शुल्क ऑनलाइन कर प्रस्तुत करने और ई-फाइलिंग कार्यक्रम है जो सैन्य जीवन के लिए विशिष्ट स्थितियों को संबोधित करता है, जैसे कि तैनाती, मुकाबला और प्रशिक्षण वेतन, मल्टीस्टैट फाइलिंग, विदेशों में रहना और अधिक। कार्यक्रम आपको पूर्ण और इलेक्ट्रॉनिक रूप से आपके संघीय और राज्य रिटर्न को दर्ज करने में मदद करने के लिए प्रश्नों की एक श्रृंखला के माध्यम से चलता है। MilTax में व्यक्तिगत कर सलाहकार भी हैं जो आपके सवालों के जवाब देने के लिए उपलब्ध हैं। एक सैन्य कर सलाहकार के साथ परामर्श करने के लिए फोन या लाइव चैट द्वारा सैन्य वनसोर्स से संपर्क करें। मिलटेक्स सक्रियता की स्थिति की परवाह किए बिना सभी सक्रिय-ड्यूटी सर्विसिम्बर्स के लिए उपलब्ध है, और यहां तक कि जो आपके अलगाव या सेवानिवृत्ति की तारीख के बाद एक वर्ष के लिए सेना छोड़ देते हैं।\nस्वयंसेवक आयकर सहायता (VITA)\nस्वयंसेवक, सेवानिवृत्त सहित, स्वयंसेवक आयकर सहायता (वीटा) कार्यक्रम के माध्यम से मुफ्त कर परामर्श और तैयारी प्राप्त करने के लिए भी पात्र हैं। कुछ सैन्य प्रतिष्ठानों पर वीटा स्थान हैं जहां आप अपनी वापसी को पूरा करने के लिए प्रशिक्षित कर पेशेवर के साथ बैठ सकते हैं। यदि आपके पास अपने स्थानीय आधार पर VITA साइट नहीं है, तो पास के स्थान को खोजने के लिए VITA प्रोग्राम लोकेटर का उपयोग करें।\nशुल्क-आधारित कर तैयार करने वाले का उपयोग करते समय क्या विचार करें\nयदि आप अपने करों को तैयार करने के लिए किसी को भुगतान करने का चयन करते हैं या सेना के सदस्यों के लिए विशेष पदोन्नति का लाभ उठाते हैं, तो पहले कुछ बातों पर ध्यान देना चाहिए।\nविशेष सैन्य पदोन्नति का लाभ उठाते हुए बढ़िया प्रिंट पढ़ें\nकर तैयार करने वाले, जो अपनी सेवाओं के लिए शुल्क लेते हैं, सर्विसिस्मर्स के लिए विशेष पदोन्नति की पेशकश करने के लिए प्रकट हो सकते हैं, उन्हें मुफ्त या छूट में मदद करने का वादा करते हैं। हालाँकि, हमें सेवा प्राप्तकर्ताओं से शिकायतें मिली हैं जो अप्रत्याशित रूप से शुल्क वसूल रहे थे। ठीक प्रिंट को पढ़ना सुनिश्चित करें, क्योंकि कुछ तैयारकर्ता आपके करों को मुफ्त में कर सकते हैं, लेकिन फिर ई-फाइल या अन्य सेवाओं के लिए शुल्क लेते हैं। यदि आपके पास किसी अनुबंध के बारे में प्रश्न हैं, तो आप हमेशा अपने स्थापना कानूनी सहायता कार्यालय से इसकी समीक्षा कर सकते हैं।\nरिफंड प्रत्याशा चेक को समझें और अग्रिम ऋण वापस करें\nयदि शुल्क-आधारित कर तैयारकर्ता आपको एक धनवापसी उत्पाद प्रदान करता है, जैसे कि रिफंड प्रत्याशा चेक या वापसी अग्रिम ऋण।\nधन वापसी की जाँच\nएक आरएसी आपको कर तैयारी सेवाओं की लागत में देरी करने और इसे आपके धनवापसी से बाहर करने की अनुमति देता है। आप आमतौर पर कर तैयार सेवाओं की लागत का भुगतान करने में देरी के लिए शुल्क का भुगतान करते हैं। RAC आपके धनवापसी को अधिक तेज़ी से वितरित नहीं करता है।\nआपके द्वारा धन प्राप्त करने से पहले कर तैयारी लागत और आरएसी के लिए शुल्क आपके धनवापसी से काट लिए जाते हैं।\nRAC फीस आमतौर पर $ 30 से $ 50 तक होती है। यह बहुत अधिक प्रतीत नहीं हो सकता है, लेकिन यदि आप $ 40 का भुगतान तीन सप्ताह के लिए $ 300 की कर तैयारी शुल्क को स्थगित करने के लिए करते हैं, तो यह 232 प्रतिशत वार्षिक दर का भुगतान करने के बराबर है।\nरिफंड एडवांस लोन\nRAL एक अल्पकालिक ऋण है, जो आमतौर पर एक महीने से कम समय तक या जब तक आईआरएस करदाता को आपका पूरा धन वापस नहीं भेज देता है। ऋण की राशि आम तौर पर आपके अनुमानित टैक्स रिफंड, माइनस टैक्स तैयारी सेवा शुल्क और अन्य शुल्क की पूरी राशि के एक हिस्से पर आधारित होती है।\nसभी कर तैयारी फर्म अलग हैं। कुछ फर्म बिना किसी शुल्क या ब्याज के धनवापसी अग्रिम ऋण देती हैं, लेकिन अन्य शुल्क और ब्याज ले सकते हैं।\nध्यान रखें कि जब आप इलेक्ट्रॉनिक रूप से फाइल करते हैं, तो आईआरएस आमतौर पर 21 दिनों से कम समय में अधिकांश रिफंड जारी करता है। यदि आप एक RAL निकालते हैं, तो आप केवल कुछ हफ्तों के लिए उधार ले रहे हैं, लेकिन प्रदाता आपके टैक्स रिटर्न से शुल्क और ब्याज ले सकता है।\nकिसी भी वित्तीय उत्पाद या सेवा के साथ, सभी शुल्क और शुल्कों पर ध्यान देने के साथ-साथ समय देने के लिए, आपको सूचित निर्णय लेने में मदद करने के लिए जो आपकी स्थिति के लिए सबसे अच्छा है।\nश्री एंडी कोहेन बल शिक्षा और प्रशिक्षण के लिए रक्षा के उप सहायक सचिव के कार्यालय में वित्तीय तत्परता के कार्यालय के निदेशक हैं।\nश्री जिम राइस सीएफपीबी में सर्विकल अफेयर्स के कार्यालय के लिए सहायता निदेशक हैं।\nस्क्रैच से वेब आधारित स्टार्टअप शुरू करने में कितना समय लगता है? नेट चार्ज कैसे लगाएंएक वेब एपीआई को एकीकृत करना कितना मुश्किल है और जब आप एक एपीआई को एकीकृत करते हैं तो क्या प्रक्रिया होती है? आपको किन चुनौतियों का सामना करना पड़ता है?परामर्श: मैं वेब डिज़ाइन स्टार्ट-अप के लिए ग्राहकों को कैसे ढूँढूँ और उनसे कैसे संपर्क करूँ? वेब डेवलपर्स वेब डिजाइन में बेहतर कैसे हो सकते हैं? मेरे पास एक वेबसाइट है जिसे मैंने खुद डिज़ाइन किया है, मैं इसके माध्यम से $ 5000 / महीना कैसे बना सकता हूं? मैं अपनी साइट को wix से कैसे दूर करूं? आप SEO कैसे बनाते हैं?\nवस्तुतः ट्रोइका परामर्श का उपयोग कैसे करेंबिना अपना दिमाग खोए कर्ज का भुगतान कैसे करेंइजीजेट रद्द करने की नीति और उड़ान टिकट रद्द कैसे करेंविनिर्माण कार्यबल कौशल में एक घंटे के लिए कम निवेश कैसे करेंटैरो सीखना? यहाँ है कि कैसे आसान बनाने के लिएवॉलमार्ट गिफ्ट कार्ड- आज इसे मुफ्त में कैसे प्राप्त करेंFUT 20 वीकेंड लीग: वीकेंड लीग के लिए अर्हता प्राप्त करने और रजिस्टर करने और इनाम कैसे प्राप्त करें24 घंटे के लिए 1000 डॉलर कैसे पाएं! इस विश्वसनीय कार्यक्रम का पालन करें, सफलता की गारंटी!


Sushant Singh Rajput Case Updates: रिया चक्रवर्ती ने पुलिस से मांगी सुरक्षा, वीडियो शेयर कहा- जान खतरे में है - Sushant singh rajput case updates rhea chakraborty shared father video on social media asks mumbai police protection for her family - Latest News & Updates in Hindi at India.com Hindi\nSushant Singh Rajput Case Updates: रिया चक्रवर्ती ने पुलिस से मांगी सुरक्षा, वीडियो शेयर कहा- जान खतरे में है\nअभिनेत्री रिया चक्रवर्ती ने मुंबई पुलिस से अनुरोध किया है कि उन्हें और उनके परिवार को सुरक्षा दी जाए.\nUpdated: August 27, 2020 4:33 PM IST\nSushant Singh Rajput Case Updates: अभिनेत्री रिया चक्रवर्ती ने मुंबई पुलिस से अनुरोध किया है कि उन्हें और उनके परिवार को सुरक्षा दी जाए, क्योंकि उन्हें और उनके परिवार की जिंदगी को खतरा है. इसे साबित करने के लिए रिया ने एक वीडियो भी सोशल मीडिया पर शेयर किया जिसमें उनके पिता इंद्रजीत को मीडियाकर्मियों ने बुरी तरह घेरा हुआ है. वहीं बिल्डिंग का चौकीदार का भी आरोप है कि जब उसने मीडियावालों को रोकने की कोशिश की तो उसे घायल कर दिया गया.Also Read - योद्धा बनकर फिर सबका दिल जीतेंगे Pawan Kalyan, 'हरि हर वीरा मल्लू' की फिर शुरू होगी शूटिंग\nइससे पहले, गुरुवार को ही रिया के दिवंगत प्रेमी सुशांत सिंह राजपूत के पिता के.के. सिंह ने मीडिया में एक वीडियो जारी कर खुले तौर पर कहा था कि रिया उनके बेटे को जहर दे रही थी और वही सुशांत की कातिल है. 15 सेकंड के इस वीडियो में, सिंह ने सीबीआई से रिया और उसके साथियों को गिरफ्तार करने की भी मांग की. Also Read - Chunky Pandey की बेटी Ananya Pandey अपनी तस्वीरों से मचाती हैं तहलका, अब पड़ा ये स्यॉपा\nइंस्टाग्राम पर वीडियो साझा करते हुए रिया ने लिखा, “यह मेरी बिल्डिंग के कंपाउंड के अंदर का है. इस वीडियो में जो शख्स हैं, वह मेरे पिता इंद्रजीत चक्रवर्ती (रिटायर्ड आर्मी ऑफिसर) हैं. हम ईडी, सीबीआई के साथ जांच में सहयोग करने के लिए अपने घर से निकलने की कोशिश कर रहे हैं.” Also Read - Parineeti Chopra Birthday: कभी रानी मुखर्जी की असिस्टेंट थीं परिणीति चोपड़ा, बनना चाहती थीं इनवेस्टमेंट बैंकर\nउन्होंने आगे कहा, “मेरे और मेरे परिवार के जीवन को खतरा है. हमने स्थानीय पुलिस स्टेशन को सूचित किया और वहां तक गए भी, लेकिन कोई मदद नहीं मिली. हमने जांच अधिकारियों को भी सूचित किया, लेकिन कोई मदद नहीं मिली. ऐसे में यह परिवार कैसे जिएगा. हम केवल जांच एजेंसियों के साथ सहयोग करने के लिए मदद मांग रहे हैं.”\nपोस्ट में रिया ने कहा, “मैं मुंबई पुलिस से अनुरोध करती हूं कि कृपया हमें सुरक्षा प्रदान करें, ताकि हम जांच एजेंसियों के साथ सहयोग कर सकें.”उन्होंने यह भी कहा, “कोविड महामारी के समय में इन बुनियादी कानून और व्यवस्था प्रतिबंधों को लागू करने की जरूरत है. धन्यवाद.”\nदूसरी पोस्ट में रिया ने अपने अपार्टमेंट के चौकीदार राम का एक वीडियो अपलोड किया. राम ने दावा किया है कि मीडिया के लोगों ने उसे घायल कर दिया.\nरिया ने लिखा, “राम पिछले 10 वर्षो से मेरी बिल्डिंग के चौकीदार हैं. उन्हें चोट लगी है, मीडिया के लागों ने पीटा था. मीडिया के लोगों ने मेरी बिल्डिंग के कंपाउंड में घुसने की कोशिश की, चौकीदार और मेरे पिता को चोट पहुंचाई है. क्या यह अपराध नहीं है? इसके लिए कौन जिम्मेदार है? क्या कोई कानून है? क्या हम बर्बर हैं?” हालांकि इस वीडियो को बाद में हटा लिया गया.\nरिया ने आगे लिखा, “संबंधित अधिकारी कृपया ध्यान देंगे, इस इमारत में बच्चे और बुजुर्ग भी रहते हैं. या यही वह सिस्टम है जिसमें हम रहते हैं.” बता दें,सुशांत 14 जून को अपने बांद्रा स्थित आवास में मृत पाए गए थे और उनकी मौत की जांच सीबीआई द्वारा की जा रही है.\nDestroyedDubaiEntertainment News Todayhard disksmurdererPasswordpoisonRhea Chakrabortyrhea chakraborty fathersushant debit cardSushant Singh Rajput case updateSushant Singh Rajput fathertrending News Today\nPublished Date: August 27, 2020 4:23 PM IST\nUpdated Date: August 27, 2020 4:33 PM IST\nइस काम को करके बहुत खुश हैं वीर दास, बोले- इसके बाद आपके पास खोने के लिए कुछ नहीं होता\nरिया चक्रवर्ती ने क्यों कहा- हमारी ज़िन्दगी को ख़तरा, मदद नहीं मिल रही, क्या कोई कानून भी है?


करण जौहर ने वीडियो के जरिए रू-ब-रू करवाया 'इंडियाज़ गॉट टैलेंट' के अन्य जजों को - NTD India\nकरण जौहर ने वीडियो के जरिए रू-ब-रू करवाया ‘इंडियाज़ गॉट टैलेंट’ के अन्य जजों को\nSonam 20:36, 12/10/2018 Print T + T -\n6 बॉलीवुड के दमदार किरदार जो माँ के अबला नारी की छवि को धूमिल कर सशक्त नारी को करते हैं उजागर!\n“इंडियाज़ गॉट टैलेंट” (India’s Got Talent) का नया सीजन शुरू होने जा रहा है और इसके तीनों जज करण जौहर (Karan Johar), मलाइका अरोड़ा (Malaika Arora) और किरण खेर (Kirron Kher) ने इंस्टाग्राम पर वीडियो भी पोस्ट करने शुरू कर दिए हैं।\nA post shared by Panjabiyat (@panjabiyatofficial) on Oct 10, 2018 at 12:56am PDT\nहाल ही में एक वीडियो वायरल हो रहा है। इस वीडियो में मलाइका अरोड़ा फैन्स का अभिवादन करती हैं और इंडियाज गॉट टैलेंट के सेट पर तैयारी चल रही होती है। करण जौहर वीडियो बनाते हैं और बड़े ही मज़ेदार अंदाज में मलाइका अरोड़ा तथा किरण खेर से सबको रू-ब-रू करवाते हैं।\nइस वीडियो को करण जौहर शूट करते हैं और मलाइका अरोड़ा से शुरुआत होती है। मलाइका कहती हैं कि आज की शुरुआत बहुत अच्छी हुई है। फिर करण किरण से मुखातिब होते हैं और कहते हैं, “आईजीटी की एक और क्वीन।”\nकरण जौहर किरण से पूछते हैं कि भारत में कितना टैलेंट है? इसपर किरण कहती हैं, “मुझे देख लो टैलेंट ही टैलेंट है, आपको देख लो करण टैलेंट ही टैलेंट है और मलाइका तो टैलेंट की देवी हैं ही। इस पर करण जौहर कहते हैं कि मलाइका टैलेंट की दुकान है, मैं दुकान की बात इसलिए कर रहा हूं क्योंकि वे ब्यूटीफुल दुकान लग रही हैं। किरण खेर कहती हैं, चुपकर अपनी जैकेट भी दिखा दे लोगों को और इस तरह वीडियो खत्म हो जाता है।”\nTags:Karan Johar malaika arora khan kirron kher talent ki devi talent ki dukan Categories: सेलिब्रिटी मनोरंजन


रूसी साम्राज्य रंगीन तस्वीरों में - BBC News हिंदी\nरूसी साम्राज्य रंगीन तस्वीरों में\n23 मार्च 2012\nरूसी अभिजात वर्ग के सर्गेई मिखाइलोविच प्रोकुदिन-गोर्स्की ने 1909 से 1912 ने खुद तैयार की गई तकनीक के सहारे ये दिलकश तस्वीरें खींची थी. उन्हें रूसी साम्राज्य में घूम-घूम कर तस्वीरें खींचने की विशेष अनुमति देश के सम्राट ज़ार निकोलस द्वितीय ने दी थी.\nये रंगीन तस्वीर सौ वर्ष पुरानी है. ये रूसी अभिजात वर्ग के सर्गेई मिखाइलोविच प्रोकुदिन-गोर्स्की का चित्र है. इसके लिए उन्होंने स्वयं तैयारी की एक तकनीक का इस्तेमाल किया है. प्रोकुदिन-गोर्स्की ने प्रियोडिक टेबल का जनक मेंडेलीव से रसायन-शास्त्र की शिक्षा ली थी. बाद में उन्होंने बर्लिन में फ़ोटो-कैमिस्ट्री का अध्ययन किया.\nप्रोकुदिन-गोर्स्की ने 1909-1912 के बीच रूसी साम्राज्य में घूम-घूम कर सैकड़ों तस्वीरें खींची. इस काम के लिए उन्हें रूसी सम्राट ज़ार निकोलस द्वितीय ने विशेष अनुमति दी थी.\nउन्होंने रूस से उत्तर से लेकर अफ़गानिस्तान तक यात्राएं कीं. यहां ( भूरे रंग की जैकेट में ) वे एक गांव में घोड़ागाड़ी की सवारी कर रहे हैं.\nउनके काम में आधुनिक काल में प्रवेश करते रूस की तस्वीर उभरती है. दरअसल इन तस्वीरों के लिए प्रोकुदिन-गोर्स्की एक ट्रेन के कैबिन को डार्क-रूम के तौर पर इस्तेमाल करते थे.\nवो हर तस्वीर को तीन कांच की प्लेटों पर उतारते थे. लाल, नीली और हरी कांच की प्लेटों पर तीन तस्वीरें उतारने के बाद उन्हें एक साथ मिलाया जाता था.\nये उच्चकोटि की तस्वीरें एक ऐसी दुनिया को दिखाती हैं जो अब तक छिपी रही है. ये वोल्गा नदी पर शेक्सना नाम के जहाज़ के कर्मचारी हैं.\nये लोग जॉर्जिया में चाय के बागान में काम कर रहे हैं. ये दरअसल ग्रीस से आए लोग हैं जो उस समय काफ़ी संख्या में बागानों में काम करते थे लेकिन मौजूदा समय में वे इस इलाके से गायब हो गए हैं.\nये समरकंद है. इस इलाके वे रूसी सेनाओं की जीत के तुरंत बाद पहुंचे थे.\nये है समरकंद का बाज़ार.\nजल्द ही प्रोकुदिन-गोर्स्की के तस्वीरों में दिखने वाले लोग पहले विश्व युद्ध में लड़ने वाले थे. कई उसके बाद रूसी क्रांति में हिस्सा लेने वाले थे और सोवियत संघ का हिस्सा होने वाले थे.\nये दो लोग एक सर्कस के लिए टिकट बेच रहे हैं. पीछे पोस्टर पर घुड़सवारी के खेल का विज्ञापन है.\nप्रोकुदिन-गोर्स्की साल 1918 में रूस से चले गए थे. नोर्वे और ब्रिटेन में रहने के बाद वे फ़्रांस में बस गए. उनके परिवार ने उनकी ये तस्वीरें पेरिस के घर की तहखाने में सुरक्षित रखी थीं. बाद में इन्हें यूएस लाइब्रेरी ऑफ़ कांग्रेस को बेच दिया गया. सभी तस्वीरें – लाइब्रेरी ऑफ़ कांग्रेस, प्रिंट्स और फ़ोटोग्राफ़्स डिविज़न, प्रोकुदिन-गोर्स्की संकलन\nबीते हफ़्ते की हलचल तस्वीरों में\nदेखिए, एक चुटकी तारीफ का महिलाओं पर जादुई असर


दलित महिला प्रधानों ने बदली गाँव की तस्वीर पर क्या उन्हें बराबरी का दर्जा मिला? - Khabar Lahariya (खबर लहरिया)\nखबर लहरिया मनोरंजनजवानी दीवानी\tदलित महिला प्रधानों ने बदली गाँव की तस्वीर पर क्या उन्हें बराबरी का दर्जा मिला?\nद्वारा लिखित खबर लहरिया October 15, 2019 85 बार देखा गया\n“एक तरफ हमारा देश विभिन्न क्षेत्रों में पूरी दुनिया में नित नए प्रतिमान गढ़ रहा है, वहीं देश की आधी आबादी समाज में समानता के लिए संघर्षरत है। गैर बराबरी की यह सोच, घर-परिवार समेत समाज के हर हिस्से में इस कदर बैठी हुई हैं कि तमाम कोशिशों के बावजूद महिलाएं, पुरुषों के समान स्थान और सम्मान नहीं हासिल कर पा रही हैं। ऐसे में महिलाओं के सशक्तिकरण की राह में सबसे प्रमुख बाधा के रूप में मौजूद लैंगिक असमानता को दूर करने के लिए बहुस्तरीय प्रयास जरूरी हैं। ”\nइस दुनिया की पहली नारीवादी चिंतक सिमोन द बोउआर ने कहा था, ‘पहले औरत के पंखों को काट दिया जाता है और फिर उस पर इल्जाम लगाया जाता है कि उसे उड़ना नहीं आता।’ आज भी यह कथन उतना ही सत्य है, जितना पिछली सदी के मध्य में था। आज भी हमारे मस्तिष्क में स्त्री की छवि, दूसरों पर निर्भर एक अबला की बनी हुई है। मां के रूप में भले ही समाज में उसको पूजा जाता हो, लेकिन एक स्त्री के रूप में अधिकांशत: उसे मानसिक और शारीरिक रूप से प्रताड़ित किया जाता है। यह हमारे समाज की भयावह सच्चाई है।”\nआज महिलाएं हर क्षेत्र में आने के लिए पूरी ईमानदारी से जद्दोजहद मेहनत कर रही हैं लेकिन समाज उनको पीछे धकेलने के लिए बहुतायत प्रयासरत है पर ये महिलाएं भी कम नहीं।\nजिला चित्रकूट, ब्लाक मऊ, गांव कोलमज़रा की प्रधान सुशीला देवी और बांदा जिला, ब्लाक तिंदवारी, सुमित्रा श्रीवास, ग्राम प्रधान महुई कहना है कि वह पढ़ी लिखी होने के बावजूद भी प्रधान के काम में कई तरह की दिक्कतें खड़ी करने के लिए लोग तैयार रहते हैं। पर इन सबको पर करके मैंने अपने पंचायत के सारे काम पूरे किए हैं। लोग व्यकित गत कीचड़ उछालते हैं जब जीत नहीं पाते मैंने हर तरह की दिक्कतें झेली है। समाज में कुछ अच्छे लोग हैं तो कुछ बुरे भी। बुरे का काम बुराई करना है। दलित होने के नाते और बहुत परेशान किया जाता है।


Navabharat कांग्रेस-सपा का गठबंधन फाइनल, विधानसभा चुनाव की सरगर्मी तेज\nकांग्रेस-सपा का गठबंधन फाइनल, विधानसभा चुनाव की सरगर्मी तेज\nBy नवभारत | Updated Date: Sep 16 2019 10:30PM | 14\nमुंबई. कभी हां, कभी ना की तर्ज पर आखिरकार कांग्रेस व समाजवादी पार्टी का गठबंधन फाइनल हो गया है. इस समझौते के बाद समाजवादी पार्टी, कांग्रेस-राकां वाले महाआघाड़ी में शामिल हो गई है. प्रदेश सपा अध्यक्ष अबू आसिम आजमी ने इस गठबंधन की पुष्टि करते हुए कहा कि इससे धर्मनिरपेक्ष वोटों का बंटवारा नहीं होगा. कांग्रेस के साथ हुए गठबंधन में सपा को7सीटें मिली है. इन सीटों में औरंगाबाद (पूर्व ), भिवंडी (पूर्व), मानखुर्द शिवाजी नगर के अलावा3अन्य सीटें शामिल हैं. भायखला में कांग्रेस-सपा के बीच फ्रेंडली फाइट होगा. इस सीट से सपा की ओर से बीएमसी में गुट नेता रईस शेख का चुनाव लड़ना तय है. वे पिछले एक साल से चुनाव की तैयारियों में लगे हैं. सपा, कांग्रेस से इस सीट की मांग कर रही थी, अंतिम समय तक बात नहीं बनने पर दोनों पार्टियों ने यहां से अपने उम्मीदवारों को खड़ा करने का फैसला किया है. इस साल हुए लोकसभा चुनाव में इस सीट से कांग्रेस को 26 हजार से ज्यादा वोटों की लीड मिली थी. इस सीट पर कांग्रेस की ओर से मधु चव्हाण का टिकट तय माना जा रहा है.\n7 सीटों पर सपा का पलड़ा भारी\nकांग्रेस ने जिन7सीटों पर सपा के साथ समझौता किया है, उन सभी सीटों पर अल्पसंख्यक ख़ास कर मुस्लिम वोटरों का दबदबा है. भिवंडी (पूर्व ) सीट से सपा प्रदेशाध्यक्ष अबू आसिम आजमी ने साल 2009 में चुनाव जीता था, लेकिन साल 2010 में हुए उप चुनाव में आजमी के पुत्र फरहान आजमी शिवसेना उम्मीदवार रुपेश म्हात्रे के खिलाफ चुनाव हार गए थे. साल 2014 के विधानसभा चुनाव में एक बार फिर म्हात्रे ने फरहान आजमी को हराया था. सपा के खाते में आई मानखुर्द शिवाजी नगर सीट से अबू आसिम आजमी मौजूदा विधायक हैं. वे 2009 से यहां विधायक हैं. साल 2009 व 2014 में कांग्रेस उम्मीदवार के खड़ा होने के बावजूद आजमी यहां से चुनाव जीतने में सफल रहे थे.\nसमान विचारधारा वाले दलों का साथ\nशुरू से कांग्रेस पार्टी की कोशिश समान विचारधारा वाले दलों को एक साथ लेकर चलने की रही है. इसी कोशिश के तहत हम लोगों ने सपा के साथ गठबंधन किया है. हमारा मिशन किसी भी कीमत पर सांप्रदायिक दलों को सत्ता में आने से रोकना है. -नसीम खान, उपाध्यक्ष, प्रदेश कांग्रेस\nTags: #Maharashtra Assembly Election#Samajwadi Party#Congress#alliance


Bal Aur Gati Ke Niyam NCERT Exercise Solution Part 1 Class Nine Vigyan\nप्रश्न 1: कोई वस्तु शून्य बाह्य असंतुलित बल का अनुभव करती है। क्या किसी भी वस्तु के लिए अशून्य वेग से गति करना संभव है? यदि हाँ, तो वस्तु के वेग के परिमाण एवं दिशा पर लगने वाली शर्तों का उल्लेख करें। यदि नहीं, तो कारण स्पष्ट करें।\nउत्तर: कोई वस्तु निम्नलिखित परिस्थितियों में अशून्य वेग से गति करना संभव है:\nवस्तु सरल रेखा में चल रही हो\nवस्तु पर कोई वाह्य बल नहीं लग रहा हो\nप्रश्न 2: जब किसी छड़ी से एक दरी को पीटा जाता है, तो धूल के कण बाहर आ जाते हैं। स्पष्ट करें।\nउत्तर: जब किसी छड़ी से दरी को पीटा जाता है तो दरी में मौजूद धूलकण विराम अवस्था में ही रहना चाहते हैं। इसलिए छड़ी से दरी को पीटने पर धूल के कण बाहर आ जाते हैं।\nप्रश्न 3: बस की छत पर रखे सामान को रस्सी से क्यों बाँधा जाता है?\nउत्तर: जब बस की गति में अचानक परिवर्तन होगा तो छत पर रखे सामान को जड़त्व के कारण झटके लग सकते हैं। ऐसा तब होता है जब बस की गति अचानक से बढ़ती है या घटती है। ऐसा तब भी होता है जब बस किसी तीखे मोड़ पर मुड़ती है। ऐसे में सामान को नीचे गिरने से बचाने के लिए उसे रस्सी से बाँधा जाता है।\nप्रश्न 4: किसी बल्लेबाज द्वारा क्रिकेट की गेंद को मारने पर गेंद जमीन पर लुढ़कती है। कुछ दूरी चलने के पश्चात गेंद रुक जाती है। गेंद रुकने के लिए धीमी होती है, क्योंकि\nबल्लेबाज ने गेंद को पर्याप्त प्रयास से हिट नहीं किया है।\nवेग गेंद पर लगाए गए बल के समानुपाती है।\nगेंद पर गति की दिशा के विपरीत एक बल कार्य कर रहा है।\nगेंद पर कोई असंतुलित बल कार्यरत नहीं है, अत: गेंद विरामावस्था में आने के लिए प्रयासरत है।\nप्रश्न 5: एक ट्रक विरामावस्था से किसी पहाड़ी से नीचे की ओर नियत त्वरण से लुढ़कना शुरु करता है। यह 20 सेकंड में 400 मी की दूरी तय करता है। इसका त्वरण ज्ञात करें। अगर इसका द्रव्यमान7टन है तो इस पर लगने वाले बल की गणना करें। (1 टन = 1000 किग्रा)\nउत्तर: प्रारंभिक गति u =0मी प्रति सेकंड, अंतिम गति v = ?, समय t = 20 सेकंड, दूरी s = 400 मी, द्रव्यमान m = 7000 किग्रा\nत्वरण का मान इस तरह से निकाला जा सकता है\nया `a=(400)/(200)=2` मी प्रति वर्ग सेकंड\nअब बल का मान इस तरह से निकाला जा सकता है\nप्रश्न 6: 1 किग्रा द्रव्यमान के एक पत्थर को 20 मी प्रति सेकंड के वेग से झील की जमी हुई सतह पर फेंका जाता है। पत्थर 50 मी की दूरी तय करने के बाद रुक जाता है। पत्थर और बर्फ के बीच लगने वाले घर्षण बल की गणना करें।\nउत्तर: दिया गया है द्रव्यमान m = 1 kg, प्रारंभिक गति u = 20 m/s, दूरी s = 50 m\nसबसे पहले हम त्वरण का मान निकालेंगे\n`=-(400)/(100)=-4` m s-2\nअब घर्षण बल का मान इस तरह से निकाल सकते हैं:\nनेगेटिव साइन से पता चलता है कि घर्षण का बल गति की विपरीत दिशा में काम कर रहा है।\nप्रश्न 7: एक 8000 किग्रा द्रव्यमान का रेल इंजन प्रति 2000 किग्रा द्रव्यमान वाले पाँच डिब्बों को सीधी पटरी पर खींचता है। यदि इंजन 40000 N का बल आरोपित करता है तथा यदि पटरी 5000 N का घर्षण बल लगाती है, तो ज्ञात करें:\n(a) नेट त्वरण बल तथा\nउत्तर: 40000 – 5000 = 35000\nउत्तर: F = m × a\nयहाँ पर पाँच डिब्बों का द्रव्यमान लिया गया है क्योंकि इंजन पाँचों डिब्बों को खींच रहा है।\nप्रश्न 8: एक गाड़ी का द्रव्यमान 1500 किग्रा है। यदि गाड़ी को 1.7 मी प्रति वर्ग सेकंड के ऋणात्मक त्वरण के साथ विरामावस्था में लाना है, तो गाड़ी तथा सड़क के बीच लगने वाला बल कितना होगा?\nप्रश्न 9: किसी m द्रव्यमान की वस्तु जिसका वेग v है का संवेग क्या होगा?\nप्रश्न 10: हम एक लकड़ी के बक्से को 200 N बल लगाकर उसे नियत वेग से फर्श पर धकेलते हैं। बक्से पर लगने वाला घर्षण बल क्या होगा?\nउत्तर: हम जानते हैं कि प्रत्येक क्रिया के बराबर और विपरीत प्रतिक्रिया होती है। इसलिए बक्से पर लगने वाला घर्षण बल 200 N होगा।\nप्रश्न 11: दो वस्तुएँ, प्रत्येक का द्रव्यमान 1.5 किग्रा है, एक ही सीधी रेखा में एक दूसरे की विपरीत दिशा में गति कर रही हैं। टकराने के पहले प्रत्येक का वेग 2.5 मी प्रति सेकंड है। टकराने के बाद यदि दोनों एक दूसरे से जुड़ जाती हैं, तब उनका सम्मिलित वेग क्या होगा?\nउत्तर: चूँकि दोनों के द्रव्यमान और वेग बराबर हैं लेकिन दोनों के वेग की दिशा एक दूसरे के विपरीत है इसलिए दोनों के संवेग बराबर लेकिन विपरीत दिशा में होंगे। इसलिए टकराने के बाद दोनों का वेग शून्य हो जायेगा और वस्तुएँ स्थिर हो जाएँगी।\nइसे इस तरह से समझा जा सकता है।\nटक्कर के पहले का संवेग = 1.5 × 2.5 = 3.75\nइसलिए टक्कर के पहले का कुल संवेग = 3.75 – 3.75 = 0\nसंवेग संरक्षण के नियम के अनुसार टक्कर के बाद का कुल संवेग भी0होगा\nटकराने के बाद दोनों एक दूसरे से जुड़ जाती हैं यानि दोनों का वेग एक ही दिशा में होगा। टकराने के बाद दोनों का सम्मिलित द्रव्यमान = 1.5 + 1.5 =3किग्रा\nयदि अंतिम वेग = v\nप्रश्न 12: गति के तृतीय नियम के अनुसार जब हम किसी वस्तु को धक्का देते हैं, तो वस्तु उतने ही बल के साथ हमें भी विपरीत दिशा में धक्का देती है। यदि वह वस्तु एक ट्रक है जो सड़क के किनारे खड़ा है; संभवत: हमारे द्वारा बल आरोपित करने पर भी गतिशील नहीं हो पायेगा। एक विद्यार्थी इसे सही साबित करते हुए कहता है कि दोनों बल विपरीत एवं बराबर हैं जो एक दूसरे को निरस्त कर देते हैं। इस तर्क पर अपने विचार दें और बताएँ कि ट्रक गतिशील क्यों नहीं हो पाता?\nउत्तर: ट्रक का द्रव्यमान हमारी तुलना में बहुत अधिक होता है इसलिए उसका जड़त्व भी अधिक होता है। इसलिए ट्रक और सड़क के बीच उपस्थित घर्षण बल के विरुद्ध हम पर्याप्त असंतुलित बल उत्पन्न नहीं कर पाते हैं और ट्रक को गति में नहीं ला पाते हैं।\nप्रश्न 13: 200 ग्रा द्रव्यमान की एक हॉकी की गेंद 10 मी प्रति सेकंड से गति कर रही है। यह एक हॉकी स्टिक से इस प्रकार टकराती है कि यह5मी प्रति सेकंड के वेग से अपने प्रारंभिक मार्ग पर वापस लौटती है। हॉकी स्टिक द्वारा आरोपित बल द्वारा हॉकी की गेंद में आये संवेग परिवर्तन के परिमाप का परिकलन कीजिए।\nउत्तर: गेंद का द्रव्यमान = 200 ग्रा = 0.2 किग्रा, प्रारंभिक गति = 10 मी प्रति सेकंड, अंतिम गति =5मी प्रति सेकंड\nसंवेग परिवर्तन को इस तरह निकाला जा सकता है।\n`=0.2(5-10)=-1` किग्रा प्रति मीटर\nऋणात्मक मान से पता चलता है कि संवेग घट जाता है।


IPL 2022 Qualifier 1 RR vs GT Riyan Parag gets furious on Ravichandran Ashwin and Devdutt Padikkal Suryakumar Yadav also reacted-अश्विन के बाद देवदत्त पडिक्कल पर बौखलाए रियान पराग, लोग बोले- गरबा क्वीन, सूर्यकुमार यादव ने भी लिए मजे | Jansatta\nipl 2022 qualifier 1 rr vs gt riyan parag gets furious on ravichandran ashwin and devdutt padikkal suryakumar yadav also reacted\nरियान पराग फील्डिंग के दौरान देवदत्त पडिक्कल पर गुस्सा करते हुए देखा गया। इससे पहले राजस्थान की बल्लेबाजी के दौरान आखिरी ओवर में रन आउट होने के बाद रविचंद्रन अश्विन के साथ भी कुछ ऐसा ही व्यवहार किया। पराग के रवैये की आलोचना की गई।\nMay 25, 2022 12:49:58 pm\nरियान पराग। (फोटो- आईपीएल ट्विटर)\nराजस्थान रॉयल्स (RR) के युवा खिलाड़ी रियान पराग ने मंगलवार को गुजरात टाइटंस के खिलाफ क्वालीफायर 1 के दौरान ऐसी प्रतिक्रिया व्यक्त की, जो लोगों को पसंद नहीं आया। उन्हें फील्डिंग के दौरान देवदत्त पडिक्कल पर गुस्सा करते हुए देखा गया। इससे पहले राजस्थान की बल्लेबाजी के दौरान आखिरी ओवर में रन आउट होने के बाद रविचंद्रन अश्विन के साथ भी कुछ ऐसा ही व्यवहार किया। पराग के रवैये की आलोचना की गई। मुंबई इंडियंस के स्टार सूर्यकुमार यादव ने उनपर तंज कसा।\nलोगों ने सोशल मीडिया पर पराग को ट्रोल किया। एक यूजर ने लिखा, “गरबा क्वीन रियान पराग का एटीट्यूड ऐसा है मानो ने उन्होंने 700 से ज्यादा रन बनाए हैं।” एक अन्य यूजर ने इसे ओवरएक्टिंग बताया। एक यूजर ने लिखा भाई रियान परगा तेरे में किस बात का एटीट्यूड है भाई? एक यूजर ने लिखा कि मुख्य समस्या यह है कि रियान पराग सोचते हैं कि वह विराट कोहली हैं, लेकिन वास्तव में उन्होंने विजय शंकर जितना भी कुछ हासिल नहीं किया है। एक यूजर ने उन्हेंने क्रिकेट इतिहास का सबसे अपरिपक्व युवा क्रिकेटर बताया।\nBhai @ParagRiyan #riyanparag #IPL2022 pic.twitter.com/2skeHXF1i9\n— Em!N€nt $oC!@li$t (@NosaneEmi) May 24, 2022\n#riyanparag #RRvGT #GTvsRR pic.twitter.com/tuVO8KQ1hp\n— mahesh kohli ??*⃣? (@maheshcool2605) May 24, 2022\nGarba Queen Riyan Parag attitude is like he scored 700+ runs ?#GTvsRR #RRvGT #riyanparag pic.twitter.com/Iw6eOmtZIa\n— चारsauबीस (@charsau20) May 24, 2022\nरियान पराग के रिएक्शन पर स्टार क्रिकेटर सूर्यकुमार यादव ने भी प्रतिक्रिया दी है। उन्होंने तंज कसते हुए ट्वीट किया, “मैदान पर गजब का रवैया।” गुजरात टाइटंस ने राजस्थान रॉयल्स को7विकेट से हराकर आईपीएल 2022 के फाइनल में पहुंचने वाली पहली टीम बन गई। रॉयल्स ने जोस बटलर की 56 गेंदों में 89 रनों की पारी खेली और 20 ओवरों में छह विकेट पर 188 रन बनाए।\nAmazing attitude on the field ?#riyanparag #RRvGT\nराजस्थान का स्कोर गुजरात के लिए चुनौतीपूर्ण माना जा रहा था, लेकिन हार्दिक पांड्या (27 गेंदों पर 40 नाबाद) और डेविड मिलर (38 गेंदों में 68 रन) ने शतकीय साझेदारी करके टीम को जीत दिला दी। मैच काफी रोमांचक रहा। आखिरी ओवर में गुजरात को जीत के लिए 16 रनों की जरूरत थी। प्रसिद्ध कृष्णा की लगातार तीन गेंदों पर तीन छक्का जड़कर डेविड मिलर ने मैच खत्म कर दिया।\nमैच के बाद गुजरात टाइटंस के कप्तान हार्दिक पंड्या ने कहा, ‘‘मुझे गर्व है कि टीम में शामिल सभी 23 खिलाड़ी अलग हैं। वे सभी अलग तरह की चीजें मुकाबले में लेकर आते हैं। मैंने मिलर से सिर्फ इतना कहा कि अगर आपके आसपास अच्छे लोग हैं तो आपको अच्छी चीजें मिलती हैं।’’ उन्होंने कहा, ‘‘मैं देख सकता हूं कि जो खिलाड़ी अंतिम एकादश में शामिल नहीं हैं वे भी चाहते हैं कि टीम अच्छा प्रदर्शन करे। राशिद ने पूरे टूर्नामेंट के दौरान शानदार प्रदर्शन किया लेकिन मुझे मिलर पर अधिक गर्व है। मैंने उसे कहा कि खेल का सम्मान करना चाहिए। मुंबई इंडियंस के खिलाफ हमने गलती कर दी थी और यहां चाहते थे कि खेल का सम्मान करें। हम दोनों ही मैच को खत्म करना चाहते थे।’’\n36 mins ago June 29, 2022


वीडियो : लेवी के पैसे से नक्सली दिनेश गोप ने दिल्ली में खरीदा है होटल, बक्सर में पकड़ी गई बांग्लादेशी महिला कर रही थी संचालन ..\nHomeCrimeवीडियो : लेवी के पैसे से नक्सली दिनेश गोप ने दिल्ली में खरीदा है होटल, बक्सर में पकड़ी गई बांग्लादेशी महिला कर रही थी संचालन ..\nस्थानीय पुलिस भले ही उनको लेकर बहुत कुछ नहीं बता रही हो लेकिन, पुलिस के द्वारा की गई यह गिरफ्तारी रांची पुलिस और देश के लिए बेहद महत्वपूर्ण है. इस गिरफ्तारी के बाद रांची पुलिस के द्वारा नक्सली संगठन पीएलएसवाई के सुप्रीमो दिनेश गोप के विरुद्ध 25 लाख रुपये का इनाम जारी कर दिया गया है. उसकी सूचना देने वाले को यह ईनाम दिया जाएगा.\n- रांची पुलिस के साथ-साथ देश के लिए भी बेहद महत्वपूर्ण है बक्सर से हुई4गिरफ्तारियां\n- पुलिस से बचने के लिए गाड़ी में लड़की को बिठाकर जा रहा था नक्सली\nबक्सर टॉप न्यूज, बक्सर: झारखंड पुलिस के लिए सिरदर्द बना कुख्यात नक्सली दिनेश गोप दिल्ली में थ्री स्टार होटल चलाता है, जिसके संचालन की जिम्मेदारी बक्सर में अपने तीन साथियों के साथ पकड़ी गई बांग्लादेशी युवती के द्वारा किया जाता है. गुरुवार की देर रात बक्सर में पुलिस ने चार उग्रवादियों को गिरफ्तार किया. स्थानीय पुलिस भले ही उनको लेकर बहुत कुछ नहीं बता रही हो लेकिन, पुलिस के द्वारा की गई यह गिरफ्तारी रांची पुलिस और देश के लिए बेहद महत्वपूर्ण है. इस गिरफ्तारी के बाद रांची पुलिस के द्वारा नक्सली संगठन पीएलएसवाई के सुप्रीमो दिनेश गोप के विरुद्ध 25 लाख रुपये का इनाम जारी कर दिया गया है. उसकी सूचना देने वाले को यह ईनाम दिया जाएगा.\nउधर, पुलिस ने बक्सर से गिरफ्तार किए गए निवेश पोद्दार नामक उसके दाहिने हाथ की निशानदेही पर उसके रांची के धुर्वा स्थित आम बागान आदर्श नगर के आवास से पुलिस ने छह पिस्टल और कारतूस तथा एक डमी पिस्टल बरामद की है. इतना ही नहीं निवेश के मोबाइल फोन में कई अत्याधुनिक हथियारों की तस्वीर भी मिली है. जिनमें ऐसे भी हथियार हैं जिनका उपयोग केवल सेना करती है और इन हथियारों की मारक क्षमता इतनी है जिससे कि फायर करने के बाद जहां भी इस का निशाना लगेगा उसे 500 मीटर तक इसका प्रभाव रहेगा. ऐसे में यह कहना अभी मुश्किल है कि उसने हथियार खरीदे हैं अथवा खरीदने वाला है.\nउधर निवेश पोद्दार तथा उसके साथियों के साथ उसके एमजी हेक्टर कार में जो लड़की पकड़ी गई है वह बांग्लादेश की रहने वाली है, उसने भी बक्सर पुलिस तथा न्यायालय में अपना गलत नाम बताया था. उसने अपना नाम अंजलि पटेल बताया था जबकि उसका असली नाम कनीज फातमा है. वह दिल्ली में सात साल से अपना नाम बदलकर रह रही थी. पहले वह लिलि नाम से भारत में रह रही थी लेकिन इसी बीच वह निवेश पोद्दार के संपर्क में आई जिसके बाद धीरे-धीरे उसकी दोस्ती भी भी हो गई और फिर वो निवेश के लिए काम करने लगी. निवेश ने दिनेश गोप के कहने पर दिल्ली में थ्री स्टार होटल खरीद लिया लेवी से वसूले गए पैसों का इस्तेमाल दिनेश गोप अब इन्हीं सब व्यवसाय में कर रहा था बाद में इस होटल के संचालन का जिम्मा कनीज फातिमा उर्फ लिलि उर्फ अंजलि को दे दिया गया. होटल से आने वाले आए हुए की जानकारी दिनेश गोप रखता है तथा इस होटल का इस्तेमाल हो उग्रवादियों के ठहरने के लिए किया करता है.\nपुलिस से बचने के लिए कार में लड़की बैठाकर सफर करते थे नक्सली :\nपुलिस से पूछताछ में अंजलि ने यह बताया है कि उसकी जान-पहचान में रेड लाइट एरिया की कई लड़कियां थी. ऐसे में जब भी निवेश को कहीं बाहर जाना होता था तो वह अपनी कार में किसी ना किसी लड़की को बैठा लेता था ताकि, पुलिस लड़की होने के कारण कार को ना रोके. गुरुवार की रात बक्सर में भी उसने पुलिस को कुछ ऐसा ही कह कर चकमा देने की कोशिश की लेकिन, पुलिस में उनकी एक न सुनी और उन्हें गिरफ्तार कर लिया.


100% मोटा होने के 20 आसान उपाय - वजन बढ़ाने के घरेलु तरीके\nमैंने इन उपायों का उपयोग नियमित रूप से 90 दिनों तक किया, और आज मेरा प्राकृतिक रूप से बिना किसी शारीरिक नुकसान के अच्छा ख़ासा वजन बढ़ गया हैं.\nमोटा होने के लिए घरेलु उपाय व वजन बढ़ाने के घरेलु तरीके और नुस्खे शरीर का मोटापा व वजन बढ़ाने के लिए बहुत उपयोगी होते हैं. इनमे से बहुत से नुस्खे तो बहुत ही easy हैं, बस आपको अपनी life में खाने पिने में थोड़ा सा changes करना हैं और आपकी इच्छा पूरी हो जाएगी इन हिंदी में.\nबताये जा रहे नुस्खों को करीबन3महीनो तक regular करें, अगर आपको यह नुस्खे ठीक नहीं लगे तो doctor की advice ले सकते हैं, इससे और फायदे होंगे. इसके साथ ही मक्के की रोटी का एक समय पर सेवन जरूर करे.\nक्योंकि मक्के की रोटी एक ऐसा असरकारी घरेलु उपाय तरीका हैं जो की आसानी से किसी भी पतले इंसान को मोटा कर सकता हैं. इसीलिए आपको यह सलाह दी जा रही हैं की मक्के की रोटी का भरपूर सेवन करे या फिर मक्के से बनी चीजों का सेवन करे. Gain weight fast with ayurvedic home remedies in Hindi how to gain weight naturally in India.\nपढ़िए जल्दी व प्राकृतिक रूप से वजन बढ़ाने के घरेलु तरीके आसान उपाय इन हिंदी में\nकेला और दूध का प्राकृतिक घरेलु उपाय\nकेला और दूध के इस उपाय के बारे में आपने भी बहुत सुना होगा, लेकिन ज्यादातर लोग इससे खुश नहीं दिखाई देते हैं. क्योंकि वह इसे अच्छी तरह से नहीं करते. कारण हैं – समय पर इस घरेलु उपाय का उपयोग नहीं करना. केले में ऐसे कई पोषक तत्त्व होते हैं जो की किसी भी पतले शरीर को मोटा करने की क्षमता रखते हैं. इसके साथ ही केला सेहत के लिए और भी लाभ देता हैं.\nऔर अब बात आती हैं दूध की – जैसा की हम सब जानते हैं दूध में कैल्शियम भरपूर मात्रा में पाया जाता हैं, बड़े से बड़े व पुराने से पुराने डॉक्टर भी रोजाना दूध का सेवन करने की सलाह देते हैं. क्योंकि एक तो यह हड्डियों को मजबूत बनता हैं, जिससे बुढ़ापे में भी हड्डियों की शिकायत नहीं होती और दूसरा यह शरीर को बिना किसी श्रम के पोषक तत्व देता हैं.\nइसीलिए दूध और केले दोनों को साथ लेने की सलाह दी जाती हैं. इन दोनों का कॉम्बिनेशन मोठे होने में बहुत मदद करता हैं. इसका सेवन आप सुबह ब्रेकफास्ट के रूप में कर सकते हैं व शाम को भी इसका सेवन किया जा सकता हैं. लेकिन सुबह केले और दूध का सेवन जरूर करे. याद रखे दूध शुद्ध और ताज़ा होना चाहिए और केला भी प्राकृतिक रूप से पका होना चाहिए इंजेक्शन व दवाइयों से पकाये गए केलों का सेवन नहीं करे.\n200 ग्राम पका हुआ केला (Banana) खाये और उसके तुरंत बाद 200 ग्राम दूध (Milk) पिले. इससे शरीर धीरे-धीरे मोटा होने लगता हैं.\nमोटा होने के 20 आसान उपाय व घरेलु तरीके\nNatural & Ayurvedic Home Remedies For Weight gain in Hindi\nभैंस का दूध और छुआरा\nछुआरा वजन बढ़ाने में चमत्कारी होता हैं, क्योंकि इसमें ऐसे कई ढेर सारे गुण होते हैं जो की शरीर को मोटा होने में मदद करते हैं. छुआरा का सेवन भैंस के दूध के साथ करने से इसका असर दुगना हो जाता हैं. भैसं का दूध शरीर के लिए बहुत फायदेमन्द होता हैं. इसका उपयोग प्राचीन समय से किया जाता आरहा हैं.\nसुबह शाम या फिर रात को सोते समय भैंस के दूध में छुआरा मिलाकर खाने से शरीर की सुंदरता बढ़ती हैं इसके साथ ही यह SEX करने की क्षमता को और वीर्य के अनुपात को भी बढ़ता हैं.\nघी और शक्कर का घरेलु तरीके\nशक्कर और घी दोनों ही प्रत्येक घर में बड़ी आसानी से मिल जाती हैं. इन दोनों के मिश्रण से बहुत सारे पोषक तत्वों का जन्म होता हैं जो की शारीरिक स्वस्थ्य के लिए बहुत लाभप्रद होते हैं. इसके लिए रोजाना शक्कर और घी को मिलाकर खाये, इससे जल्दी दुबलापन दूर होने लगता है और शरीर मजबूत बनने लगता है.\nसिर्फ 30 दिन में वजन बढ़ाने के 10 आसान तरीके – जरूर पड़ें\nमटर खाये दुबलापन दूर करे\nचाहे जैसा मौसम हो, हर मौसम में मटर खाये. इससे हमारा खून और मांस बढ़ता है, जिससे शरीर में दुबलापन नहीं आता.\nदूध और शहद का उपाय\nरोजाना सुबह दूध (Milk) के साथ शहद (Honey) मिलाकर पिने से भी मोटापा बढ़ता हैं.\nचावल और मक्के की रोटी का आसान नुस्खा\nसुबह के भोजन में रोजाना चावल (Rice) मक्का (Maize) की रोटियां खाने से भी मोटापा बढ़ता हैं. यह सबसे सरल उपाय है. (यह हर व्यक्ति के लिए 100 Percent proven घरेलु उपाय है, शरीर का वजन बढ़ाने का यह तरीके सबसे सरल हैं. मक्का शरीर में चर्बी बढाती है जिससे दुबलापन दूर हो जाता है.\nनारियल की गिरी को मिश्री के साथ मिलाकर चबाने से दुबलापन दूर होता हैं और शरीर मोटा होने लगता है.\nछुआरा खाये ताकत बढ़ाये\nछुआरा शरीर में नया खून बनता हैं, शरीर को new energy देता हैं जिससे शरीर से कमजोरी दूर होती हैं और मोटापा बढ़ने में आसानी होती है.\nकाली उड़द – घरेलु तरीके\nसुबह के भोजन में छिलके सहित काली उड़द की दाल का सेवन करने से शरीर का मांस (Muscles) तेजी से बढ़ने लगती हैं.\nTop5Vajan Badhane Ke Liye Powder\nपानी को धुप में रखें\nताज़ा पानी को करीबन 20 minute तक धुप में रखिये, फिर नाहने (Bath) करने से शरीर की कमजोरी दूर होती हैं, वजन बढ़ाने में आसानी होती हैं.\nअनार का जूस खून बढ़ाये\nअनार का Juice शरीर में खून बढ़ता हैं और यह खून को purify भी करता हैं, जिससे मोटे होने में फायदा होता हैं. इससे शरीर में खून बढ़ने से मांस भी बढ़ने लगता हैं.\nमौसम के फल – वजन बढ़ाने के देसी तरीके\nमौसम के हिसाब से fruits, vegetables को खाने से भी शरीर में वजन बढ़ता हैं. यह भी एक देसी उपाय है.\nMorning Walk करे\nरोजाना सुबह जल्दी उठकर घूमने जाने से भी शरीर मजबूत होता हैं, इससे शरीर का प्राकृतिक उपचार होता हैं, शरीर की निर्बलता दूर होती हैं.\nTension Free, तनाव मुक्त रहे\nअगर आपको अच्छी health बनानी हैं, वजन बढ़ाना है तो किसी भी तरह की tension न पाले, क्यूंकि मानसिक तनाव शरीर को दुबला करता हैं.\nमक्के की रोटी – मोटा होने के आसान घरेलु उपाय\nसर्दियों के मौसम में मक्के की रोटियां खाने से शरीर का दुबलापन दूर होता हैं.\nVajan Badhane Ke Liye 21 Tarike – Read More\nखाना खाने के बाद Relax हो जाये\nरोजाना सुबह शाम खाना खाने के बाद 30 Minute के लिए विश्राम करने से भी वजन बढ़ने में आसानी होती हैं.\n2 सेब रोजाना खाये – आसान उपचार\nरोजाना2सेब Apples को चबा-चबाकर खाने से भूख बढ़ती हैं, और ज्यादा खाना खाने की capacity बढ़ती हैं जिससे मोटापा वजन बढ़ता हैं.\nव्यायाम करे – देसी उपाय\nसुबह शाम व्यायाम करने से भी पतली काया में चुस्ती आने लगती हैं और कुछ महीनो में दुबलापन दूर होकर शरीर आकर्षक बनने लगता हैं. यह भी एक प्राकृतिक देसी उपाय हैं मोटे होने के लिए.\nयहां बताये गए सभी मोटा होने के आसान उपाय व वजन बढ़ाने के तरीके जो की सबसे असरकारी घरेलु तरीके में गिने जाते हैं यह प्राकृतिक हैं. इनका प्रयोग जरूर करे, कुछ ही दिनों के प्रयोग से आपका शरीर मोटा होने लगेगा. इसके साथ ही चर्बी बढ़ाने वाले भोजन का ज्यादा से ज्यादा सेवन करे, मक्के की रोटियां खाये, फ़ास्ट फूड्स खाये. आयुर्वेदिक घरेलु उपाय वजन बढ़ाने के आसान प्राकृतिक उपाय इन हिंदी में. इसके साथ ही सुबह उठकर खुली हवा में घूमने जरूर जाए, खुली हवा में टहले.\n10 Weight Gaining Tips – Weight Gain Karne Ke Tarike & Upay\nnice post . thank you…….\nThanks for sharing very useful post.


रेलवे पर भी आर्थिक मंदी की पड़ी मार! यात्री व माल आय में गिरावट, आरटीआई से खुलासा news in hindi\nरेलवे पर भी आर्थिक मंदी की पड़ी मार! यात्री व माल आय में गिरावट, आरटीआई से खुलासा\nप्रेषित समय :12:01:12 PM / Mon, Oct 28th, 2019\nनई दिल्ली. पूरी दुनिया के साथ-साथ भारत में भी इन दिनों आर्थिक मंदी का असर है. इस असर से भारतीय रेलवे भी अछूती नहीं रही है, जिसकी आय चाहे व यात्री आय हो या माल लदान से होने वाली आय, इसमें जबर्दस्त गिरावट का असर देखा गया है. इस गिरावट की जानकारी आरटीआई से सामने आयी है.\nआर्थिक सुस्ती का असर दुनिया के सबसे बड़े रेल नेटवर्क में से एक भारतीय रेल के राजस्व पर भी दिखने लगा है. चालू वित्त वर्ष की दूसरी तिमाही में रेलवे की यात्री किराये से आमदनी साल की पहली तिमाही के मुकाबले 155 करोड़ रुपये और माल ढुलाई से आय 3,901 करोड़ रुपये कम रही. सूचना के अधिकार के तहत मांगी गई जानकारी से यह खुलासा हुआ.\nआरटीआई से यह हुआ खुलासा\nमध्य प्रदेश के नीमच के आरटीआई कार्यकर्ता चंद्र शेखर गौड़ की ओर से दायर आरटीआई आवेदन से खुलासा हुआ है कि 2019-20 की पहली तिमाही (अप्रैल-जून) में यात्री किराये से 13,398.92 करोड़ रुपये की आय हुई थी. यह आय जुलाई-सितंबर तिमाही में गिरकर 13,243.81 करोड़ रुपये रह गई. इसी प्रकार, भारतीय रेल को माल ढुलाई से पहली तिमाही में 29,066.92 करोड़ रुपये की कमाई हुई जो कि दूसरी तिमाही में काफी कम होकर 25,165 करोड़ रुपये रह गई.\nटिकटों की बुकिंग गिरी\nआर्थिक सुस्ती की वजह से टिकट की बुकिंग भी प्रभावित हुई. पिछले साल अप्रैल-सितंबर के मुकाबले 2019-20 की इसी अवधि में बुकिंग में 1.27 प्रतिशत की गिरावट आई है. रेलवे ने आर्थिक नरमी से निपटने के लिए कई उपाय किए हैं. उसने हाल ही में व्यस्त समय में माल ढुलाई पर अधिभार हटा लिया है और एसी चेयर कार तथा एक्जिक्यूटिव क्लास सिटिंग वाली ट्रेनों के किराए में 25 प्रतिशत छूट की पेशकश की है.\nराजस्व जुटाए के लिए उठाए ये उपाय\nइसके अलावा, 30 साल से पुराने डीजल इंजन को हटाने की पहल शुरू करना, ईंधन बिल में कटौती, किराये के अतिरिक्त राजस्व के विकल्प सृजित करना और भूमि को किराये पर देने या बेचने जैसे कदम उठाए हैं. रेलवे बार्ड ने पिछले महीने सभी 17 जोनों को सुस्ती से निपटने के लिए उपाय करने को कहा है.


सभ्यता एवं संस्कृति में अन्तर | GShindi.com\nसभ्यता एवं संस्कृति में अन्तर\n- प्राय: सभ्यता और संस्कृति को समानार्थी समझ लिया जाता है, जबकि ये दोनों अवधारणाएँ अलग-अलग हैं। तथापि विभेद ठीक वैसा ही है, जैसे हम एक फूल को सभ्यता और उसकी सुगन्ध को संस्कृति कहें।\n- सभ्यता से किसी संस्कृति की बाहरी चरम अवस्था का बोध होता है। संस्कृति विस्तार है तो सभ्यता कठोर स्थिरता। सभ्यता में भौतिक पक्ष प्रधान है, जबकि संस्कृति में वैचारिक पक्ष प्रबल होता है। यदि सभ्यता शरीर है तो संस्कृति उसकी आत्मा।\n=>सभ्यता और संस्कृति में अंतर\n☆ सभ्यता और संस्कृति में निम्नलिखित अन्तर पाये जाते हैं-\n1.सभ्यता और संस्कृति में मौलिक अन्तर यह है कि, सभ्यता का सम्बन्ध जीवन यापन या सुख-सुविधा की बाहरी वस्तुओं से है, जबकि संस्कृति का सम्बन्ध आन्तरिक वस्तुओं से।\n2. सभ्यता की माप की जा सकती है, किन्तु संस्कृति की माप नहीं की जा सकती। उदाहरण के लिए - ऐसा बता देना अधिक आसान है कि साइकिल की अपेक्षा मोटरगाड़ी अधिक उपयोगी है, किन्तु प्रमाण प्रस्तुत करना कठिन है कि पश्चिमी संस्कृति की अपेक्षा भारतीय संस्कृति श्रेष्ठ है। इसके लिए कोई भी मापदण्ड नहीं है।\n3. सभ्यता की उन्नति अल्पकाल में होती है, जबकि संस्कृति विस्तृतकालीन सभ्यता की परिणति है।\n4. सभ्यता का प्रसार तीव्र गति से होता है, किन्तु संस्कृति का प्रसार धीरे-धीरे, लेकिन लगातार होता है।\n5. सांस्कृतिक वस्तुएँ प्रतियोगिता रहित होती हैं, किन्तु सभ्यता का आधार प्रतियोगिता है। दो आविष्कारों में प्रतियोगिता होती है, किन्तु आध्यात्मिकता में कोई प्रतियोगिता नहीं होती।\n6. सभ्यता साधन है, जबकि संस्कृति साध्य है। साध्य का तात्पर्य अन्तिम लक्ष्य से है, जिसमें असीम सन्तुष्टि का अनुभव होता है और इस असीम सन्तुष्टि की प्राप्ति के लिए जो विधि अपनाई जाती है, उसे साधन कहते हैं।\n7. काण्ट ने सभ्यता और संस्कृति के अन्तर को स्पष्ट करते हुए कहा है कि सभ्यता बाह्य व्यवहार की वस्तु है, परन्तु संस्कृति नैतिकता की आवश्यकता होती है तथा यह आन्तरिक व्यवहार की वस्तु है।\n8. सभ्यता यह बताती है कि ‘हमारे पास क्या है’, और संस्कृति यह बताती है कि, ‘हम क्या हैं’।\n9. सभ्यता में सुधार किया जा सकता है, किन्तु संस्कृति में नहीं। साधारण व्यक्ति भी श्रेष्ठ आविष्कारों में सुधार कर सकता है, किन्तु प्रतिष्ठित कवि और कलाकार की कविता व कलाकृति में साधारण व्यक्ति सुधार नहीं कर सकता।\n10. संस्कृति में गहराई होती है, जबकि सभ्यता में गहराई का अभाव होता है। मोटर और ट्रेक्टर की मशीन का ज्ञान सभी को हो सकता है, किन्तु संस्कृति की गहराई तक सब व्यक्ति नहीं पहुँच सकते।\n11. ‘एक संस्कृति तब ही सभ्यता बनती है, जबकि उसके पास एक लिखित भाषा, दर्शन, विशेषीकरणयुक्त श्रम विभाजन, एक जटिल विधि और राजनीतिक प्रणाली


पेंट से पहले दीवार पुट्टी का इस्ते माल कैसे करें?\n‘वॉल पुट्टी’ अर्थात दीवारों पर लगाई जानी वाली पुट्टी काफी प्रचलित शब्‍द है जिसका उपयोग एक ऐसी सामग्री के रूप में किया जाता है जिसमें उच्‍च ढलनशीलता (प्‍लास्टिसिटी) होती है। इसकी बनावट मिट्टी-गारा या सने हुए आटे की तरह होती है। पुट्टी का इस्‍तेमाल एक सीलेन्‍ट या फिलर (अर्थात सील एवं भराई कार्य) के रूप में दीवारों पर रंग लगाने से पहले प्राइमर के तौर पर या पेंट प्राइमर की परिरक्षक उप-परतों के तौर पर आवासीय भवनों के निर्माण में किया जाता है।\nरंग-रोगन से पहले दीवार की सतह के कठोरपन, रंग-रोगन के टिकाऊपन तथा मुलायम सतह प्राप्‍त करने के लिए दीवारों पर लगाई जाने वाली पुट्टी एक महत्‍वपूर्ण सामग्री है। यह पेंट का एक फाउन्‍डेशन है। इसलिए, इसे सही तरह मिश्रित कर, सतह तैयार कर, दीवारों पर लगाना काफी महत्‍वपूर्ण है।\n01. सतह तैयार करना\nयह ध्‍यान रखें कि जिस सतह पर आप पुट्टी लगा रहे हैं, वह प्‍लास्‍टर युक्‍त हो या उस पर सीमेंट का प्लास्टर लगा हुआ हो।\nदीवार में नमी, फंगस, फुलाव, रिसाव आदि के लिए अलग उपचार किए जाने की आवश्‍यकता होती है।\nयह ध्‍यान दें कि जिस दीवार की सतह पर पुट्टी लगाई जानी है वह पूर्ण रूप से साफ हो। उसमें कोई धूल, कण, रंग-रोगन के कण, ग्रीस, तेल, मोमी तत्‍व तथा अन्‍य संदूषक पदार्थ न हों।\nरेगमाल, तारयुक्‍त ब्रश या पुट्टी ब्‍लेड से सतह को रगड़ कर उस पर चिपके हुए समस्‍त कणों व धब्‍बों को हटा दें।\nदीवार की सतह पर पर्याप्‍त पानी डालें ताकि उसमें नमी उभर आए और पुट्टी लगाने से पहले उसे सूखने दें। पुट्टी लगाने के समय पर इस बात का पूरा ध्‍यान रखें कि सतह पर नमी जरूर हो। सतह पर अत्‍यधिक पानी भी न डालें, क्‍योंकि उससे अधिक नमी जमा हो सकती है।\nकिसी बर्तन में आवश्‍यक मात्रा में या विनिर्माता के सुझाव के अनुसार 2:1 अनुपात में पानी के साथ पुट्टी को मिश्रित करें।\nहाथों से या किसी इलेक्ट्रिक मिक्‍सर से मिश्रण को लगभग 10-15 मिनटों तक हिलाएं-डुलाएं। इसे तब तक हिलाते रहें जब तक उसका रंग क्रीमी न हो जाए और वह एक पेस्‍ट की तरह गाढ़ा न हो जाए।\nमिक्सिंग के दौरान उसमें ढेला (लम्‍प्‍स) न बनने दें।\nउतना ही पुट्टी का मिश्रण तैयार करें जितना आप दो घंटों के भीतर लगा सकते हैं।\n03. पुट्टी कैसे लगाएं\nपुट्टी लगाने से पहले प्राइमर की एक पुताई करें और इसे सूखने के लिए रातभर छोड़ दें। कुछ निर्माता पुट्टी लगाने से पहले प्राइमर का इस्‍तेमाल करने की सिफारिश करते हैं और कुछ नहीं करते हैं। निर्माता के सुझावों व सिफारिश का पालन करें क्‍योंकि उससे पुट्टी अच्‍छी गुणवत्ता की हो सकती है और इसी कारण उसके द्वारा सिफारिश की गई हो।\nपुट्टी ब्‍लेड/स्‍पैचुला/ट्रावल या कोई भी फिनिशिंग टूल का प्रयोग करते हुए पुट्टी का पहला कोट ‘’नीचे से ऊपर’’ की ओर करें।\nपहले कोट के बाद उसे6से 8 घंटों तक अच्‍छी तरह सूखने के लिए छोड़ दें।\nपहला कोट सूख जाने के बाद रेगमाल पेपर से हल्‍के हाथों से रगड़ें ताकि छोटे-छोटे कण हट जाएं।\nपहला कोट पूरा होने के बाद दीवार पर पुट्टी का दूसरा कोट करें।\nसतह को अच्‍छी तरह सूखने के लिए चार घंटों तक छोड़ दें। दूसरा कोट पूर्ण रूप से सूख जाने के बाद चमकीली सफेद सतह प्राप्‍त करने हेतु 500 नंबर से अधिक के सेंड पेपर की सहायता से असमतलता को हटाने के लिए सतह को हल्‍के हाथों से रगड़ें।\nपुट्टी के कोट की न्‍यूनतम मोटाई को अधिकतम 1.5 मि. मी. तक सीमित रखें। इससे अधिक मोटाई होने से पुट्टी की पकड़ कमजोर हो सकती है या उसमें दरार आ सकती है और वह झड़ सकती है।\nपुट्टी के कोट के सूखने का समय तापमान, नमीपन और पुट्टी की मोटाई (थिकनेस) पर निर्भर करता है। उदाहरण के लिए, सर्दियों और नमी वाले मौसम में तथा ज्‍यादा मोटाई की पुट्टी कोटिंग में सूखने में समय अधिक लगेगा।\n18 विभिन्न प्रकार की फ्लोरिंग सामि‍ग्रयां\nपिछला पोस्ट:पिछला कंक्रीट में अलगाव (सेग्रीगेशन) से बचने या कम करने की युक्तियां


arbiter क्या हैं? | Tradukka\narbiter : अर्थ और परिभाषाएं\narbiter क्या हैं?\nOne who has the power to judge or ordain at will: an arbiter of fashion. See Synonyms at judge.\nblackleg की परिभाषाएं railway क्या हैं? transformables का अर्थ क्या हैं? verbally की परिभाषाएं additives क्या हैं? arches क्या हैं? sullenly का अर्थ क्या हैं? specifications का अर्थ क्या हैं? booster क्या हैं? filter क्या हैं? victoria क्या हैं? medical की परिभाषाएं reflection की परिभाषाएं nourished की परिभाषाएं jacoby की परिभाषाएं dichotomous की परिभाषाएं slaughter क्या हैं? multimedia का अर्थ क्या हैं? neoclassicism क्या हैं? payday का अर्थ क्या हैं? bohor की परिभाषाएं woes का अर्थ क्या हैं? whirlwind की परिभाषाएं overread की परिभाषाएं orphan की परिभाषाएं\nabandoning का अर्थ क्या हैं? abacaxi क्या हैं? abandons का अर्थ क्या हैं? abdominal का अर्थ क्या हैं? abdomen क्या हैं? abbreviations की परिभाषाएं abducted का अर्थ क्या हैं? abatements का अर्थ क्या हैं? abasement क्या हैं? aardvark क्या हैं? abdication का अर्थ क्या हैं? abandon क्या हैं? abbreviate का अर्थ क्या हैं? abalone क्या हैं? abandonment का अर्थ क्या हैं? abandoned की परिभाषाएं abbreviation क्या हैं? aardvarks क्या हैं? abasing की परिभाषाएं abashed क्या हैं? abdicate क्या हैं? abatement का अर्थ क्या हैं? abdicating क्या हैं? abducing की परिभाषाएं abbreviated का अर्थ क्या हैं?


BJP MP Brij Bhushan Sharan Singh said Akhilesh Yadav is the last king of Mulayam Sultanate UP Assembly Election 2022 nodark - UP Chunav 2022: BJP सांसद बृजभूषण शरण सिंह बोले- मुलायम सल्तनत के अंतिम बादशाह हैं अखिलेश यादव – News18 हिंदी\nभाजपा सांसद बृजभूषण शरण सिंह ने सपा पर जमकर हमला बोला है.\nUP Assembly Election 2022 : यूपी विधानसभा चुनाव के दौरान कैसरगंज के भाजपा सांसद बृजभूषण शरण सिंह (BJP MP Brij Bhushan Sharan Singh) ने सपा प्रमुख अखिलेश यादव पर तंज कसा है. उन्‍होंने कहा कि वह मुलायम सल्तनत के अंतिम बादशाह हैं, क्‍योंकि इस चुनाव के बाद समाजवादी पार्टी का खात्‍मा हो जाएगा. वहीं, उन्‍होंने हिजाब विवाद को लेकर कहा कि जिन्ना पाकिस्‍तान चले गए, लेकिन भारत में जड़ छोड़ गए. आज ये हिजाब की बात कर रहे हैं, कल ये कसाब और नमाज की बात करेंगे.\nLast Updated : February 13, 2022, 18:58 IST\nगोंडा. उत्तर प्रदेश विधानसभा चुनाव (UP Assembly Election 2022) के दौरान बयानबाजी का दौर जारी है. इस बीच भाजपा सांसद बृजभूषण शरण सिंह (BJP MP Brij Bhushan Sharan Singh) ने बड़ा बयान दिया है. उन्‍होंने सपा प्रमुख अखिलेश यादव (Akhilesh Yadav) पर तंज कसते हुए कहा कि वह मुलायम सल्तनत के अंतिम बादशाह हैं, क्‍योंकि इस चुनाव के बाद समाजवादी पार्टी का खात्‍मा हो जाएगा.\nइसके साथ कैसरगंज के भाजपा सांसद सिंह ने कहा कि यूपी के साथ देशभर की सभी राजनीतिक पार्टियों वंशवाद को बढ़ावा दे रही हैं, जो कि सही बात नहीं है. उन्‍होंने कहा कि सपा, बसपा और कांग्रेस वंशवाद पार्टी है, जहां पर एक ही परिवार के लोगों को प्रमुख पद मिलते हैं, लेकिन भाजपा में कोई भी छोटा से छोटा कार्यकर्ता कुछ भी हासिल कर सकता है. इसके साथ सिंह ने कहा कि पीएम मोदी और योगी सरकार में परिवर्तन आया है. भारतीय जनता पार्टी के सांसद भूषण सिंह गोंडा की सदर विधानसभा में भाजपा प्रत्याशी के समर्थन में वोट मांगने पहुंचे थे और लोगों को भारतीय जनता पार्टी सरकार की उपलब्धियां गिनाईं. भाजपा सांसद ने कहा कि उत्तर प्रदेश में भाजपा की सरकार एक बार फिर बनने जा रही है और वंशवाद के अलावा और जिन्ना की सोच का भी खात्मा होगा.\nहिजाब मामले पर कही ये बड़ी बात\nवहीं, हिजाब मामले पर बोले कुश्ती संघ के अध्यक्ष और भाजपा सांसद बृजभूषण शरण सिंह ने कहा कि जिन्ना पाकिस्‍तान चले गए, लेकिन भारत में जड़ छोड़ गए. इसके साथ कहा कि इस पेड़ को सेक्युलरवादियों ने खाद पानी दिया सेक्यूलरवादियों है. आज ये हिजाब की बात कर रहे हैं, कल ये कसाब और नमाज की बात करेंगे. साथ ही भाजपा सांसद ने कहा कि भारत में फैल रहा हिजाब तालिबान की सोच है. यह आतंकवादियों की विचारधारा है. तालिबानियों के समर्थन में कांग्रेस महासचिव प्रियंका गांधी भी उतर आईं हैं. इसके साथ कहा कि आज दुनियाभर में मुसलमानों के 57 देश हैं, लेकिन हिंदुओं का एक भी देश नहीं है.\n14 फरवरी को होगा दूसरे चरण का मतदान\nयूपी की 403 विधानसभा सीटों पर कुल सात चरणों में मतदान होना तय है. पहले चरण का मतदान 10 फरवरी को हो चुका है. जबकि कल यानी सोमवार (14 फरवरी) को दूसरे चरण, 20 फरवरी को तीसरे चरण का, 23 फरवरी को चौथे चरण, 27 फरवरी को पांचवें चरण,3मार्च को छठे चरण और7मार्च को सातवें चरण का मतदान होगा. वहीं, वोटों की गिनती 10 मार्च को होगी.\nTags: Akhilesh yadav, MP Brij Bhushan Sharan Singh, Uttar Pradesh Assembly Elections, Uttar Pradesh Elections\nFIRST PUBLISHED : February 13, 2022, 18:49 IST


आय में निर्मम फासले | आज़ादी.मी\nभारत 2020-25 तक विश्व की दूसरी महाआर्थिक शक्ति बनने का अनुपम स्वप्न संजोए हुए है। इस दिशा में आर्थिक मंदी, महंगाई और वैश्विक उतार-चढ़ाव के बावजूद इसकी यात्रा आगे बढ़ रही है। देश में करोड़पति, अरबपति और खरबपतियों की आबादी भी बढ़ रही है। 20 से 25 करोड़ के तथाकथित 'ग्रेट इंडियन मिडिल क्लास' के अस्तित्व में आने का दावा भी किया जा रहा है। अब भारत को अमीर राष्ट्रों के समूह (जी-8, जी-20 आदि) में शामिल होने का न्योता भी दिया जाता है। संयुक्त राष्ट्र में सुरक्षा परिषद के हम प्रबल दावेदार बन चुके हैं। दो दशकों से वैश्वीकरण, निजीकरण, उदारीकरण और विनिवेशीकरण का अश्वमेध अबाध गति से चल रहा है। ये सब उपलब्घियां स्वागत योग्य हैं।\nइन उप्लब्धियो के समानान्तर एक यथार्थ और भी है। न्यूनतम वेतन तथा अधिकतम वेतन में 50 से लेकर 10 हजार गुना तक अंतर है। असंगठित क्षेत्र में प्राप्त न्यूनतम मासिक वेतन और संगठित (सरकारी व निजी) क्षेत्र के न्यूनतम व अधिकतम वेतनों के बीच मौजूद फासला अमानवीयतम तथा बर्बरतम स्तर तक पहुंच गया है। महात्मा गांधी राष्ट्रीय ग्रामीण रोजगार गारंटी कानून के अन्तर्गत न्यूनतम दैनिक मजदूरी 100 रूपए अर्थात 3000 रूपए मासिक है, इसके विपरीत सरकार के चतुर्थ श्रेणी का वेतन 15000 रूपए के आसपास है। भारत सरकार के केबिनेट सचिव का वेतन सवा-डेढ़ लाख के बीच है। संगठित क्षेत्र के अधिकरियो और कर्मचारियों को मिलने वाली दूसरी सुविधाओं (पेंशन, अवकाश, चिकित्सा सुविधा, महंगाई भत्ता आदि) का यहां उल्लेख व तुलना करना हास्यास्पद इसलिए होगा, क्योंकि असंगठित क्षेत्र के श्रमिकों व कर्मचारियों के लिए ये तमाम बातें दिवास्वप्न हैं। निजी क्षेत्र के सी.ई.ओ. की पगारों-सुविधाओं की चर्चा करना तो और भी मूर्खतापूर्ण होगा, क्योंकि ऎसे कई मुख्य प्रबंधक हैं, जिन्हें प्रतिमाह 50 लाख रूपए से एक करोड़ रूपए तक वेतन मिलता है। यहां आम श्रमिक और केबिनेट सचिव या मुकेश अंबानी की तुलना नहीं की जा रही है। इन तीनों की पृष्ठभूमियां और कार्यक्षेत्र अलग-अलग हैं। अत: जीवन शैलियों और आय में स्वाभाविक अंतर होगा ही।\nलेकिन सवाल यह भी है कि ये तीनों ही भारतीय नागरिक हैं। यह 'नागरिकता' का फैक्टर तीनों को भारतीय राज्य से जोड़ता है। अत: इस नाते तीनों में अन्तर के सीमा निर्धारण का सवाल उठता है। विषमता कम होने की बजाय, क्यों बढ़ रही है? गरीबों और करोड़पतियों, दोनों की आबादी साथ-साथ बढ़ रही है। ऎसा क्यों है? दोनों में से किसी एक की आबादी घट क्यों नहीं रही है?\nराज्य का एजेण्डा अब 'लाभ विकास वृद्धि' का है, न कि 'मजदूरी वृद्धि' का। यह सच भी है कि क्या आज कोई श्रमिक नागरिक 100 रूपए से लेकर 200 रूपए प्रतिदिन की मजदूरी पर सम्मानजनक ढंग से जी सकता है? संविधान में स्पष्ट प्रावधान है कि गरिमापूर्ण जीवन निर्वाह योग्य न्यूनतम वेतन होना चाहिए। इस जीवन निर्वाह में आधारभूत आवश्यकताएं (आवास, स्वास्थ, शिक्षा, स्वच्छ पेय जल और अन्न) शामिल हैं। क्या न्यूनतम वेतन में यह सब संभव है? निजी संस्थानों में तो दो-ढाई हजार की मासिक मजदूरी पर भी औरतें-पुरूष काम कर रहे हैं। काम के घंटे भी 10-11 से कम नहीं हैं। रविवार को भी चतुर्थ श्रेणी के कर्मचारियों और दिहाड़ी मजदूरों को ड्यूटी पर आना पड़ता है।\nनरेगा के कारण असंगठित क्षेत्र में एक नई समस्या पैदा हो गई है। इस क्षेत्र के मालिक श्रमिकों का उपहास करते हुए कहते हैं कि तुम लोग नरेगा के 'दामाद' हो। सरकार से ही 100 रूपए की मजदूरी लो। आज असंगठित श्रमिक दो पाटों के बीच फंस गया है, एक तो सरकारी क्षेत्र में उसे नियमित काम नहीं मिल रहा और दूसरा- निजी क्षेत्र के नियोक्ता उसे 100 रूपए की दैनिक मजदूरी पर रखना नहीं चाहते हैं। इसीलिए अब गरिमापूर्ण जीवन निर्वाह के लिए 'युक्तिसंगत न्यूनतम वेतन' की मांग बहुत ज़रूरी है।


Sankashti Chaturthi 2019: इस संकष्टी चतुर्थी विघ्नहर्ता गणेश की ऐसे करें पूजा, होंगी सभी मनोकामनाएं पूरी, जानें महत्व, शुभ मुहूर्त और विधि | 🙏🏻 LatestLY हिन्दी\nPunjab Congress Crisis: सीएम कैप्टन अमरिंदर के इस्तीफे की अटकलें हुई तेज, शाम 4:30 बजे करेंगे प्रेस कॉन्फ्रेंस\nIncome Tax ने सोनू सूद से जुड़े 250 करोड़ रुपये की वित्तीय अनियमितताओं की पहचान की\nदक्षिणी निगम की अनोखी पहल, खास अवसर पर अपने नाम का पौधा लगा बनायें यादगार\n‘करमा विसर्जन’ करने गई सात लड़कियो की तलाब में डूबने से मौत\nअदालत ने दो आरोपियों के खिलाफ धार्मिक स्थल पर आगजनी, तोड़फोड़ के आरोप तय किए\nटीएमसी नेता कुणाल घोष का बड़ा बयान, बीजेपी से असंतुष्ट कई नेता TMC में होंगे शामिल\nGanpati Visarjan 2021 Messages: गणेशोत्सव के आखिरी दिन अनंत चतुर्दशी पर शेयर करें ये Wishes, GIF Greetings, WhatsApp Stickers और इमेजेस\nSankashti Chaturthi 2019: इस संकष्टी चतुर्थी विघ्नहर्ता गणेश की ऐसे करें पूजा, होंगी सभी मनोकामनाएं पूरी, जानें महत्व, शुभ मुहूर्त और विधि\nसंकष्टी चतुर्थी प्रत्येक हिंदू कैलेंडर महीने में कृष्ण पक्ष की चतुर्थी यानी चौथे दिन मनाया जाता है. जब संकष्टी चतुर्थी मंगलवार को पड़ती है, तो यह अंगारकी चतुर्थी कहलाती है और सभी संकष्टी चतुर्थी के दिनों में सबसे शुभ मानी जाती है.\nत्योहार Snehlata Chaurasia| Nov 14, 2019 02:20 PM IST\nसंकष्टी चतुर्थी 2019 (Photo Credits: Instagram)\nSankashti Chaturthi 2019: संकष्टी चतुर्थी प्रत्येक हिंदू कैलेंडर महीने में कृष्ण पक्ष की चतुर्थी यानी चौथे दिन मनाया जाता है. जब संकष्टी चतुर्थी मंगलवार को पड़ती है, तो यह अंगारकी चतुर्थी कहलाती है और सभी संकष्टी चतुर्थी के दिनों में सबसे शुभ मानी जाती है. हिंदू पंचांग में हर चंद्र मास में दो चतुर्थी तिथि होती हैं. पूरणमासी या कृष्ण पक्ष के दौरान पूर्णिमा को संकष्टी चतुर्थी के रूप में जाना जाता है और शुक्ल पक्ष के दौरान अमावस्या के बाद विनायक चतुर्थी के रूप में जाना जाता है. हालांकि संकष्टी चतुर्थी पर हर महीने उपवास रखा जाता है, लेकिन सबसे महत्वपूर्ण संकष्टी चतुर्थी माघ और पौष के महीने में आती है.\nसंकष्टी चतुर्थी भारत के उत्तरी और दक्षिणी दोनों राज्यों में प्रसिद्ध है, लेकिन महाराष्ट्र में ये और भी ज्यादा प्रचलित है. संकष्टी संस्कृत शब्द है, इसका अर्थ है 'कठिन समय के दौरान उद्धार' जबकि 'चतुर्थी' का अर्थ है 'चौथा दिन या भगवान गणेश का दिन. इसलिए इस दिन भक्त भगवान गणेश की पूजा करते हैं ताकि जीवन में आने वाली सभी बाधाओं को दूर किया जा सके और हर कठिन परिस्थिति में विजय प्राप्त की जा सके.\nसंकष्टी चतुर्थी के दिन, जल्दी उठे और स्नान के बाद व्रत का संकल्प लें.\nसंकष्टी पूजा शाम को चंद्रमा देखने के बाद करें.\nभगवान गणेश की मूर्ति को दुर्वा घास और ताजे फूलों से सजाएं.\nभगवान गणेश को उनका पसंदीदा मोदक और लड्डुओं का भोग लगाएं.\nधूप नैवेद्य जलाकर व्रत कथा का पाठ करें.\nआरती के बाद सभी लोगों में प्रसाद वितरित करें.\nशाम को भगवान गणेश की पूजा और चंद्रमा के दर्शन के बाद ही व्रत का पारण करें.\nइस दिन 'गणेश अष्टोत्र', 'संकष्टनाशन स्तोत्र' और 'वक्रतुंड महाकाय' का पाठ करना शुभ होता है. वास्तव में भगवान गणेश को समर्पित किसी भी अन्य वैदिक मंत्र का भी जाप किया जा सकता है.\nचतुर्थी तिथि प्रारंभ- 15 नवंबर 2019 को शाम 07.46 बजे से,\nचतुर्थी तिथि समाप्त- 16 नवंबर 2019 को शाम 07.15 बजे तक.\nचंद्रोदय का समय- शाम 07.48 बजे\nसंकष्टी चतुर्थी पर उपवास रखने और व्रत का अच्छी तरह से पालन करने से सभी मनोकामनाएं पूरी होती हैं. रात में व्रत का पारण करने से पहले चन्द्रमा के दर्शन जरुर करने चाहिए. ऐसा माना जाता है कि इस व्रत का पालन करने से व्यक्ति के जीवन में समस्याएं कम हो जाती हैं क्योंकि भगवान गणेश सभी बाधाओं को दूर करने का प्रतीक हैं और बुद्धि के सर्वोच्च स्वामी हैं.\nसंकष्टी चतुर्थी हर चंद्र माह में मनाई जाती है, प्रत्येक महीने में भगवान गणेश की पूजा विभिन्न कमल की पंखुड़ियों और नाम के साथ की जाती है. संकष्टी के कुल 13 व्रत हैं, प्रत्येक व्रत का एक विशिष्ट उद्देश्य और कहानी है, जिसे 'व्रत कथा' के नाम से जाना जाता है. तो कुल मिलाकर 13 'व्रत कथा' हैं, जो हर महीने एक पढ़ी जाती है. और एक 'आदिका' है जो, अतिरिक्त महीना है जो हिंदू कैलेंडर में हर चार साल में आता है.\nsankashti chaturthi 2019 worship lord ganesha in this way all wishes will be fulfilled know importance shubh muhurt puja vidhi\nBhagwan Ganesh festivals and events Lord Ganesha Margashish Krishna Paksha Margashish Sankashti Chaturthi Sankashti Chaturthi Sankashti Chaturthi 2019 Sankashti Chaturthi November 2019 Sankashti Ganesh Chaturthi Sankashti Ganesh Chaturthi 2019 Significance of Sankashti Chaturthi गणाधिप संकष्टी चतुर्थी गणेश संकष्टी चतुर्थी गणेश संकष्टी चतुर्थी 2019 भगवान गणेश मार्गशीष मास मार्गशीष संकष्टी चतुर्थी संकष्टी चतुर्थी संकष्टी चतुर्थी 2019 संकष्टी चतुर्थी पूजा विधि संकष्टी चतुर्थी महत्व संकष्टी चतुर्थी व्रत कथा संकष्टी चतुर्थी शुभ मुहूर्त\nVishwakarma Puja 2021 Messages: हैप्पी विश्वकर्मा पूजा! अपनों संग शेयर करें ये हिंदी Quotes, WhatsApp Status, Facebook Greetings, SMS और HD Images


Share Market Update: सरकारी कंपनियों में है बंपर कमाई का मौका, जानें वजह - Rgyan News\nहोम शेयर बाजार Share Market Update: सरकारी कंपनियों में है बंपर कमाई का मौका, जानें...\nकोरोना से उबरती अर्थव्यवस्था की वजह से शेयर बाजार में इन दिनों रौनक हैं. कई कंपनियों के शेयर अपने आल टाइम हाई पर है. अभी भी कई कंपनियां ऐसी हैं जिनके शेयर नीचे चले रहे हैं, खासकर सरकारी कंपनियों यानी पीएसयू के. लेकिन विशेषज्ञ अनुमान जता रहे हैं कि अब इन शेयरों में जमकर ट्रेडिंग हो सकती है.\nइन सेक्टर्स के पीए\nसयू कंपनियों को हो रही मोटी कमाई\nपिछले 10 वर्षों में पीएसयू शेयरों ने कुछ जमीन हासिल की है, लेकिन एक्सचेंजों पर ज्यादातर ये पिछड़ी ही रहीं हैं. बीएसई पीएसयू इंडेक्स पिछले 10 साल में महज7फीसदी चढ़ा है जबकि बीएसई सेंसेक्स में 253 फीसदी, बीएसई मिडकैप में 304 फीसदी और एसऐंडपी बीएसई स्मॉलकैप इंडेक्स में 298 फीसदी की उछाल आई है. अन्य खबरों के लिए इस लिंक पर क्लिक करें।\nपिछला लेखVastu Tips: किचन के लिए इस रंग का करें चुनाव, सकारात्मक ऊर्जा का होगा संचार\nअगला लेखदैनिक राशिफल3अक्टूबर 2021 : मेष राशि वालों का अच्छा रहेगा दिन, जानें अन्य का हाल


चने में स्तंभ गलन (स्केलेरोटीनिया) रोग एवं इसका प्रबंधन - Kisan Suvidha\nचने में स्तंभ गलन (स्केलेरोटीनिया) रोग एवं इसका प्रबंधन – Kisan Suvidha\nहाल के बदलते परिवेश में सरसों उगाने वाले क्षेत्रों में स्तंभ गलन रोग ( स्केलेरोटीनिया स्केरोशियोरम ) आर्थिक रूप से चना में उपज को कम करने वाला एक महत्वपूर्ण रोग सिद्ध हो रहा है । इस रोग से ग्रसित खेतों में चने के उत्पादन में5– 70: की कमी हो सकती है । यह रोग सरसों एवं सब्जियों के अलावा चने में मुख्य रूप से उत्तर प्रदेश, पंजाब, हिमाचल प्रदेश, जम्मू कश्मीर, हरियाणा और राजस्थान में भारी बारिश के कारण से एक महत्वपूर्ण बीमारी के रूप् में उभर रही है । यह रोग फसल के किसी भी अवस्था में प्रकट हो सकता है और आर्थिक नुकसान पहुँचा सकता है ।\nइस रोग के प्रारंभ में ग्रसित पौधे/टहनियाँ पीले पड़ने या मुरझाने लगते हैं जबकि बाकी पौधों के हिस्से हरे रंग के ही रहते हैं । प्रारंभ में मिट्टी के पास वाले तनों पर पीले या भूरे रंग के धब्बे प्रकट होत है । इसके पश्चात एक सफेद और रेशेदार फफूंद स्वष्ट रूप से टहनियों पर नजर आने लगता है । कवक विकसित होकर धब्बों के ऊपर आ जाते हैं और धीरे – धीरे पौधों के अन्य भागों में फैलते चले जाते हैं और फूलों का असमय झड़ना इसके संक्रमण का प्रमुख लक्षण हैं । इस रोग में अंतिम चरण में पूरे पौधों पर पीलापन, पत्तियों का गिरना और पौधों का मुरझाना आदि लक्षण दर्शित होते हैं और अंत में पौधों की मृत्यु हो जाती है। यह रोग मिट्टी जनित है ।\nपौधों के तने पर सफेद माईसीलियम दिखाई देते हैं जो कि बाद में स्क्लेरोशिया के रूप में परिवर्तित होते हैं । यह स्क्लेरोशिया पिछले फसल के अवशेेषों से जुड़े रहते हैं । बाद में जमीन पर गिर कर मिट्टी की ऊपरी सतह पर प्रारंभिक संक्रमण करते हैं और एपोथेशिया जैसी संरचना कर के बीजाणु उत्पन्न कर अगले मौसम में पौधों को सवंमित कर के फसल नष्ट करते हैं ।\nचना एक रबी फसल है जो कि चना-सरसों, चना-गेहूं फसल सहरोपण चक्र में उगायी जाती है और यह पाया गया है कि जब चना सरसो की फसल के पश्चात् बोया जाता है तो स्तंभ गलन रोग से होने वाली बीमारी ज्यादा गंभीर होती है। चना आमतौर पर कम वर्षा व कम नमी वाली मिट्टी में उगाया जाता है जो कि चने की खेती के लिए अनुकूल होता है । स्तंभ गलन रोग का संक्रमण फरवरी के महीने में अधिक होता है । घनी फसल, शुष्म जलवायु और नमी वातावरण कवक के विकास के लिए अनुकूल होती है । इस रोग का विकास एवं भयावहता बादलनुमा मौसम में और अधिक तेजी से बढ़ती है तथा फसल को नष्ट कर देती है । इस अवस्था में फसल पर फफूंदनाशी का छिड़काव आर्थिक दृष्टि से लाभदायक नहीं होता है ।\n1.फसल चक्र में समय के साथ मिट्टी में स्तंभ गलन रोग के स्क्लेरोशिया सड़ जाते हैं और संख्या काफी कम हो जाती है । अतः स्तंभ रोग ग्रसित क्षेत्रों में गेंहू का फसल चक्र अपनाना चाहिए । पिछले वर्ष में सरसों उगाए गए भूमि पर चना की फसल नहीं होनी चाहिए क्योंकि इसका प्रकोप और बढ़ जाता है । उन खेतों में जहां इस रोग का प्रकोप काफी ज्यादा हो तीन साल तक चने तथा सरसों की खेती करनी चाहिए ।\n2.गर्मी के मौसम में खेतों की गहरी जुताई करने से इसके स्क्लेरोशिया अधिक तापमान के कारण मर जाते हैं या अंकुरित नहीं होते हैं ।\n3.खेतों में जल निकासी की उचित व्यवस्था होनी चाहिए और बीजों की बुवाई जल जमाव रहित मिट्टी में करनी चाहिए ।\n4.स्क्लेरोशिया को नष्ट करने के लिए किसी भी व्यापक स्पेक्ट्रम कवकरोधी जैसे कार्बेन्डाजिम 50ूच का पौधों एवं मिट्टी में छिड़काव करना चाहिए ।\n1.इस रोग से बचने के लिए चने की प्रादेशीय संस्तुत प्रतिरोधी किस्में ( ळ.543 गौरव, पूसा – 261, जी. एल. 84012, जी. एल. 88223, जी. एल. के. 8824 और जी. एफ. 89-75, पूसा 2024, के. एल. के. 2, पूसा 362, पूसा 256 ) का रोग ग्रसित क्षेत्रों में इस्तेमाल करना चाहिए ।\n2.पौधों के बीच की उचित दूरी ( 30 ग 10 बउ ) होनी चाहिए, जिससे कि वायु का प्रवाह अच्छी तरह से हो सके और स्तंभ गलन रोग के फफूंद का उपयुक्त वातावरण न मिले ।\n3.ट्राइकोडर्मा के उपलब्ध न होने पर स्तंभ गलन रोग रोकने के लिए कार्बेन्डाजिम या कार्बेन्डाजिम $ थीरम ( 1ः1 ) के साथ बीजोपचार करना चाहिए ।\n4. प्रादेशीय संस्तुत ट्राइकोडर्मा ( / 1 कि.ग्रा./100 कि.ग्रा.) समृद्ध गोबर की खाद का उपयोग बुआई के समय करना चाहिए, जो स्कलेरोशिया को नष्ट करता है और उसके विकास को बाधित करता है । संतुलित व संस्तुत मात्रा में खाद एवं पानी का उपयोग करना चाहिए\nराष्ट्रीय समेकित नाशीजीव प्रबंधन केन्द्र, भारतीय कृषि अनुसंधान परिषद\nकिसान भाईयों के लिए कृषि सम्बन्धी सलाह\nमौसम आधारित कृषि सलाह 09 जनवरी तक के लिए


यूपी: कोरोना पॉजिटिव निकलने पर युवती का हाई वोल्टेज ड्रामा, कहा- मरूंगी या मार डालूंगी - kannauj corona report positive girl high voltage drama kannauj medical staff chhibramau tstn - AajTak\nयूपी: कोरोना पॉजिटिव निकलने पर युवती का हाई वोल्टेज ड्रामा, कहा- मरूंगी या मार डालूंगी\nयुवती को अस्पताल ले जाने के लिए जब एंबुलेंस पहुंची तो उसने जाने से मना कर दिया और दो मंजिला भवन पर चढ़ गई. यही नहीं, दूसरी मंजिल से कूदने के लिए पैर लटका कर बैठ गई. युवती का कहना था कि वह मर जाएगी या डॉक्टर को मार डालेगी.\nनीरज श्रीवास्तव कन्नौज , 14 July 2020\nकरीब दो घंटे तक चला युवती का हाई वोल्टेज ड्रामा\nयुवती का दो घंटे तक चला हाई वोल्टेज ड्रामा\nदूसरी मंजिल से युवती ने कूदने की दी धमकी\nकन्नौज में कोरोना की जांच रिपोर्ट पॉजिटिव आने के बाद एक युवती ने क्वारनटीन सेंटर में हाई वोल्टेज ड्रामा किया और दो मंजिला से कूदने का प्रयास भी किया. साथ ही वहां मौजूद डॉक्टरों को भी जमकर लताड़ा. उसका कहना था कि मुझे ना तो मुझे खांसी और ना ही जुखाम है. एंबुलेंस से अस्पताल नहीं जाऊंगी, डॉक्टर ही कोरोना है.\nयुवती का ये हाई वोल्टेज ड्रामा करीब दो घंटे तक चला. उसकी हरकतों के दखते हुए स्वास्थ्य महकमे को कड़ी मशक्क्त करनी पड़ी जिसके बाद उसको कोविड हॉस्पिटल भेजा जा सका. वहीं, डयूटी पर तैनात मेडिकल स्टॉफ उसकी हरकतों से इतना डर गए की उन्होंने उसका हंगामा करते हुए वीडियो बनाकर वायरल कर दिया.\nपायलट के ट्विटर बायो में अब 'कांग्रेस' नहीं, लिखा- सत्य को पराजित नहीं किया जा सकता\nये मामला कन्नौज में सदर तहसील क्षेत्र के मानीमऊ स्थित हाईरिस्क क्वारनटीन सेंटर का है. जहां कोरोना संदिग्ध या पॉजिटिव मिलने के बाद लोगों के परिजन या संपर्क में आए लोगों को रखा जाता है. इस मामले में छिबरामऊ इलाके के4लोग भी इसमें शामिल हैं. सोमवार को कोरोना की जांच रिपोर्ट आने के बाद छिबरामऊ क्षेत्र के निवासी 18 वर्षीय युवती पॉजिटिव निकली. उसकी मां, छोटी बहन और बड़ा भाई निगेटिव पाया गया है.\nयुवती को अस्पताल ले जाने के लिए जब एंबुलेंस पहुंची तो उसने जाने से मना कर दिया और दो मंजिला भवन पर चढ़ गई. यही नहीं, दो मंजिला से कूदने के लिए पैर लटका कर बैठ गई. महिला का कहना था कि वह मर जाएगी या डॉक्टर को मार डालेगी. जब वह किसी तरह नीचे उतरी तो कमरे की खिड़की से कांच तोड़ ले आई.\nयही नहीं, कांच दिखाकर कभी खुद को मारने का प्रयास किया तो कभी डॉक्टर को भी धमकाया. करीब दो घंटे की मशक्कत के बाद ड्यूटी पर तैनात डॉ. वरुण सिंह कटियार ने युवती को समझाया लेकिन वह नहीं मानी और मना करने के बाद भी इधर-उधर टहलती रही और थूका भी. डॉक्टर कटियार ने करीब दो घंटे की मशक्कत के बाद उसे मनाया तब एंबुलेंस से उसे कोविड हॉस्पिटल कनपटियापुर भेजा गया.\n00:48बिहार में 16 से 31 जुलाई तक लॉकडाउन, जानें क्या रहेंगी पाबंदियां\n02:26VIDEO: बीजेपी विधायक की मौत पर भड़की पार्टी, बंगाल में जगह-जगह प्रदर्शन\n13:37चाल चक्र: सावन में नवग्रहों को कैसे करें शांत?


VIDEO: पति ने की दूसरी शादी तो पत्नी ने दौड़ा-दौड़ा कर पीटा - Inkhabar\nVIDEO: पति ने की दूसरी शादी तो पत्नी ने दौड़ा-दौड़ा कर पीटा\nसोमवार को एसएसपी ऑफिस के सामने जमकर हंगामा हुआ. होर्डिंग व्यापारी पर फॉरच्यूनर गाड़ी से कुचलने का आरोप लगाते हुए उसकी पत्नी और सास ने उसे बेरहमी से पीट दिया. करीब एक घंटे तक चले नाटक के बाद सिविल लाइन थाने पर आरोपी पति समेत तीन लोगों के खिलाफ केस दर्ज कराया गया. पत्नी का आरोप है कि पति प्रेम सिंह ने उसके होते हुए किसी और से दूसरी शादी कर ली है.\nमेरठ. सोमवार को एसएसपी ऑफिस के सामने जमकर हंगामा हुआ. होर्डिंग व्यापारी पर फॉरच्यूनर गाड़ी से कुचलने का आरोप लगाते हुए उसकी पत्नी और सास ने उसे बेरहमी से पीट दिया. करीब एक घंटे तक चले नाटक के बाद सिविल लाइन थाने पर आरोपी पति समेत तीन लोगों के खिलाफ केस दर्ज कराया गया. पत्नी का आरोप है कि पति प्रेम सिंह ने उसके होते हुए किसी और से दूसरी शादी कर ली है.\nबता दें कि ब्रह्मपुरी निवासी अलका पुत्री अशोक कुमार की शादी एक साल पहले हापुड़ निवासी होर्डिंग व्यापारी प्रेम सिंह उर्फ वरुण से हुई थी. आरोप है कि दो सप्ताह रखने के बाद वरुण ने पत्नी को मारपीट कर घर से निकाल दिया. दोनों परिवारों में कई बार पंचायत हुई. सुलह न होने पर अलका के प्रार्थनापत्र पर तत्कालीन डीआईजी रमित शर्मा के निर्देश पर महिला थाने में वरुण और उसके साथियों पर दहेज उत्पीड़न समेत कई गंभीर आरोपों में केस दर्ज हुआ था.\nमहिला थाने से कोई कार्रवाई न होने पर अलका अपनी मां देवेंद्री, बुआ उषा, मिन्नी समेत आठ महिलाओं के साथ सोमवार को एसएसपी ऑफिस पहुंची थी. महिलाएं एसएसपी ऑफिस के सामने खड़ी थीं. तभी वरुण दो दोस्तों और ड्राइवर के साथ फॉरच्यूनर गाड़ी से पहुंचा. बातचीत के दौरान दंपति में कहासुनी के बाद मारपीट हो गई. वरुण गाड़ी में बैठकर भागने लगा. तभी अलका और उसकी मां गाड़ी के सामने खड़ी हो गईं. वरुण ने गाड़ी से पत्नी और सास को टक्कर मरवा दी. मां बेटी सड़क किनारे ईंटों पर जा गिरीं. पति का दुस्साहस देखकर लोगों की भीड़ लग गई. वरुण ने भागने की कोशिश की, लेकिन भीड़ में उसकी गाड़ी फंस गई. मां-बेटी और उनके साथ आई महिलाओं ने वरुण को गाड़ी से उतारकर पीट-पीटकर अधमरा कर दिया.